Návrh
záverečného účtu kapitoly MPSVR SR

Návrh záverečného účtu kapitoly 22 - Ministerstvo práce, sociálnych vecí a rodiny SR za rok 2006 bol vypracovaný v súlade so Smernicou Ministerstva financií SR zo dňa 3. 11. 2006 na vypracovanie návrhov záverečných účtov rozpočtových kapitol, štátnych fondov a na vypracovanie návrhu záverečného účtu verejnej správy číslo MF/25690/2006-312.

1. Správa o hospodárení kapitoly

1.1.  Súhrnná charakteristika rozpočtovej kapitoly a jej hospodárenia v roku 2006

1.1.1. Charakteristika činnosti rozpočtovej kapitoly

Ministerstvo práce, sociálnych vecí a rodiny Slovenskej republiky je ústredným orgánom štátnej správy pre

a) pracovnoprávne vzťahy, právne vzťahy pri vykonávaní štátnej služby a pri výkone práce vo verejnom záujme a právne vzťahy volených funkcionárov orgánov územnej samosprávy,
b) bezpečnosť a ochranu zdravia pri práci,
c) inšpekciu práce,
d) stratégiu zamestnanosti, koordináciu jej tvorby a realizácie a politiku trhu práce,
e) sociálne poistenie, starobné dôchodkové sporenie a doplnkové dôchodkové poistenie,
f) štátne sociálne dávky, sociálnu pomoc a pomoc v hmotnej núdzi, 
g) sociálnoprávnu ochranu detí a koordináciu štátnej rodinnej politiky.

Ministerstvo práce, sociálnych vecí a rodiny SR zabezpečuje výkon štátneho dozoru nad vykonávaním sociálneho poistenia, činnosťou doplnkových dôchodkových poisťovní a nad poskytovaním sociálnych služieb.

Predložený návrh záverečného účtu kapitoly obsahuje hodnotenie výsledkov rozpočtového hospodárenia Ministerstva práce, sociálnych vecí a rodiny SR, rozpočtových a príspevkových organizácií v jeho pôsobnosti a vnútornej organizačnej jednotky ministerstva Platobnej jednotky ESF za rok 2006. 

V kapitole boli rozpočtované príjmy a výdavky pre 

rozpočtové organizácie

- Inštitút pre pracovnú rehabilitáciu občanov so zmenenou pracovnou schopnosťou (IPR),          
- Rehabilitačné stredisko pre zrakovo postihnutých (RSZP),
- Centrum pre medzinárodnoprávnu  ochranu  detí  a mládeže  (CMPODM),
- Fond sociálneho rozvoja (FSR),
- Národný inšpektorát práce (NIP) a 8 inšpektorátov práce (IP),
- Ústredie práce, sociálnych vecí a rodiny (ÚPSVR) a 46 úradov práce, sociálnych vecí a 
   rodiny, z ktorých 8 má zriaďovateľskú pôsobnosť pre 81 detských domovov,   
- Ministerstvo práce, sociálnych vecí a rodiny SR (MPSVR SR),
- Platobná jednotka ESF (PJ ESF) – vnútorná organizačná jednotka MPSVR SR
príspevkové organizácie

- Inštitút pre výskum práce a rodiny (IVPR),
- Centrum vzdelávania MPSVR SR (CV MPSVR SR),
- Technická inšpekcia (TI) – do 13. 7. 2006. 

V priebehu roka 2006 nastali zmeny v štruktúre organizácií kapitoly:

V zriaďovateľskej pôsobnosti Úradu práce, sociálnych vecí a rodiny v Banskej Bystrici boli od 1. januára 2006 zlúčené rozpočtové organizácie

-	Detský domov Radosť v Šíde a Detský domov v Jesenskom. Právnym nástupcom  zlúčených detských domovov sa stal Detský domov v Jesenskom,

-	Detský domov Dalmatín v Tisovci a Detský domov Škovránok v Hnúšti. Právnym nástupcom  zlúčených detských domovov sa stal Detský domov Škovránok v Hnúšti.

V zriaďovateľskej pôsobnosti Úradu práce, sociálnych vecí a rodiny Prešov bola od 1. januára 2006 zriadená rozpočtová organizácia Detský domov v Medzilaborciach, z dôvodu preradenia detí s nariadenou ústavnou výchovou zo špeciálnych základných škôl internátnych.

V zriaďovateľskej pôsobnosti Úradu práce, sociálnych vecí a rodiny Bratislava bola od 1. januára 2006 zriadená rozpočtová organizácia Centrum sociálnej pomoci pre deti v Bratislave, z dôvodu odčlenenia satelitu od Detského domova Nádej v Bernolákove a delimitácie detí zo Špeciálnej základnej školy internátnej Senica a Špeciálnej základnej školy internátnej Trnava.

Dodatkom č. 4 k zriaďovacej listine príspevkovej organizácie Stredisko pre štúdium práce a rodiny sa s účinnosťou od 1. marca 2006 zmenil názov organizácie na Inštitút pre výskum práce a rodiny.

Zákonom č. 231/2006 Z. z., ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov bola s účinnosťou od 1. júna 2006 zrušená rozpočtová organizácia Úrad pre štátnu službu. Dňom zrušenia prešli práva a povinnosti Úradu pre štátnu službu vrátane práv a povinností zo štátnozamestnaneckých pomerov a pracovnoprávnych vzťahov zamestnancov na Ministerstvo práce, sociálnych vecí a rodiny  SR.

V zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, ktorý nadobudol účinnosť od 1. júla 2006, zápisom do obchodného registra sa dňom 14. júla 2006 štátna príspevková organizácia Technická inšpekcia transformovala na akciovú spoločnosť, ktorej zakladateľom je štát.

V zriaďovateľskej pôsobnosti Úradu práce, sociálnych vecí a rodiny Banská Bystrica bola od 1. septembra 2006 zrušená rozpočtová organizácia Detský domov Dúhový Most v Cerove, z dôvodu zmeny vo forme poskytovania starostlivosti o deti s nariadenou ústavnou starostlivosťou tak, aby detský domov nahrádzal prirodzené rodinné prostredie. Detský domov sa zlúčil s Detským domovom v Hriňovej a Detským domovom v Novej Bani.

V zriaďovateľskej pôsobnosti Úradu práce, sociálnych vecí a rodiny Trenčín bola od 1. septembra 2006 zriadená rozpočtová organizácia Detský domov pre maloletých bez sprievodu Horné Orechové, z dôvodu odčlenenia špecializovaného zariadenia pre maloletých cudzincov od Detského domova Trenčín - Zlatovce.

V zriaďovateľskej pôsobnosti Úradu práce, sociálnych vecí a rodiny Košice bola od 1. septembra 2006 zriadená rozpočtová organizácia Detský domov Spišské Vlachy, z dôvodu preradenia detí s nariadenou ústavnou výchovou zo špeciálnej základnej školy internátnej.

Okrem uvedených inštitucionálnych zmien mali na rozpočet kapitoly vplyv legislatívne zmeny, a to 

- opatrením MPSVR SR o ustanovení sumy rodičovského príspevku č. 493/2006 Z. z. sa k 1. 9. 2006 zvýšil rodičovský príspevok zo sumy 4 230 Sk na 4 440 Sk,

- zákon č. 195/1998 Z. z.  o sociálnej pomoci  v znení neskorších predpisov sa v časti kompenzácií ťažkého zdravotného postihnutia menil a dopĺňal zákonom č. 573/2005 Z. z. s účinnosťou od 1. januára 2006. Uvedená novela priniesla nasledovné zmeny v podmienkach posudzovania a poskytovania peňažných príspevkov na kompenzáciu ťažkého zdravotného postihnutia:

•	umožnilo sa  poskytnutie peňažného príspevku na zaobstaranie druhého mechanického vozíka, druhého jednoduchého alebo špeciálne upraveného kočíka v maximálnej výške 16 000 Sk, ak bola občanovi s ťažkým zdravotným postihnutím prvá uvedená pomôcka poskytnutá na základe verejného zdravotného poistenia,
•	umožnilo sa  poskytnutie peňažného príspevku na zaobstaranie druhého elektrického vozíka v maximálnej výške 110 000 Sk, ak bola občanovi s ťažkým zdravotným postihnutím prvá uvedená pomôcka poskytnutá na základe verejného zdravotného poistenia,
•	upravila sa možnosť poskytnutia peňažného príspevku na opravu druhého mechanického vozíka, druhého jednoduchého alebo špeciálne upraveného kočíka a  druhého elektrického vozíka, na zaobstaranie ktorého bol poskytnutý peňažný príspevok v zmysle zákona o sociálnej pomoci,
•	zvýšila sa maximálna výška peňažného príspevku na prepravu zo sumy 2 500 Sk na sumu 2 750 Sk mesačne,
•	na účely peňažného príspevku na prepravu sa rozšíril okruh subjektov o obce alebo subjekty poskytujúce sociálnu pomoc (neštátne subjekty), ktoré môžu túto prepravu zabezpečovať, 
•	zmäkčili sa podmienky pre poskytnutie peňažného príspevku na kompenzáciu zvýšených výdavkov na diétne stravovanie v prílohe č. 13 zákona o sociálnej pomoci, a to vypustením laboratórnych hodnôt v I. a II. skupine chorôb a porúch a znížením hodnoty poklesu hmotnosti tela z 20 % na 10 %,
•	umožnilo sa začatie konania o vydanie preukazu občana s ťažkým zdravotným postihnutím na základe žiadosti bez ohľadu na typ tohto preukazu, t.j. so sprievodcom alebo bez sprievodcu,

- v zmysle novely zákona č. 599/2003 Z. z. o pomoci v hmotnej núdzi a o zmene a doplnení niektorých zákonov, ktorá nadobudla účinnosť od 1. augusta 2006, sa neskúmajú podmienky nároku na príspevok na bývanie u občana v hmotnej núdzi ak je poberateľom starobného dôchodku. To platí aj ak je  poberateľom inej dôchodkovej dávky alebo  sociálneho dôchodku a dovŕšil 62 rokov veku. Vplyvom vyššie uvedenej legislatívnej zmeny sa zvýšil počet poberateľov pomoci v hmotnej núdzi, ktorým vznikol nárok na príspevok na bývanie. Od augusta 2006 do decembra 2006 počet poberateľov pomoci v hmotnej núdzi vzrástol o 30 %. V mesiaci december 2006 bolo evidovaných 122 163 poberateľov  príspevku na bývanie v rámci pomoci v hmotnej núdzi, 

- v rámci pomoci v hmotnej núdzi v súlade s valorizáciou životného minima (105,2) nastala  úprava súm dávky v hmotnej núdzi, príspevku na zdravotnú starostlivosť, aktivačného príspevku, príspevku na bývanie a ochranného príspevku, ktorá bola účinná od 1. septembra 2006 na základe Nariadenia vlády Slovenskej republiky č. 486/2006 Z. z.. Zvýšenie súm dávky v hmotnej núdzi a príspevkov k dávke v hmotnej núdzi sa prejavilo v mesiaci október 2006,  kedy nastal nárast čerpania finančných prostriedkov o 16 %. Vplyv na tento rast mala aj legislatívna zmena uvedená v predchádzajúcom odseku,

- zvýšenie súm príspevkov na podporu náhradnej starostlivosti o deti od 1. septembra 2006, a to Opatrením Ministerstva práce, sociálnych vecí a rodiny Slovenskej republiky č. 494/2006 Z. z.. Sumy príspevkov sa upravili na základe stanoveného mechanizmu, a to koeficientom 105,2, ktorým boli upravené aj sumy životného minima,  

- platenie poistného štátom na starobné poistenie, invalidné poistenie a poistného do rezervného fondu solidarity a platenie príspevkov na starobné dôchodkové sporenie za fyzické osoby starajúce sa o dieťa do 6 rokov veku, starajúce sa o dieťa s dlhodobo nepriaznivým zdravotným stavom vo veku od 6 do 18 rokov a za osoby poberajúce peňažný príspevok za opatrovanie ťažko zdravotne postihnutej osoby od 1. 8. 2006 - zmeny vo vymedzení osôb, za ktoré platí poistné štát, 

- zavedenie povinnosti Sociálnej poisťovne oznámiť identifikačné údaje poberateľa starobného dôchodku úradu práce, sociálnych vecí a rodiny, ktorý z tohto podnetu začne konanie o posúdení hmotnej núdze, zabezpečení základných životných podmienok a pomoci v hmotnej núdzi dávkou v hmotnej núdzi a príspevkami k dávke v hmotnej núdzi, ak predbežným šetrením zistí, že je na začatie tohto konania dôvod; to platí aj vtedy, ak ide o poberateľa inej dôchodkovej dávky alebo sociálneho dôchodku, ktorý dovŕšil 62 rokov veku. Ide o prípady, v ktorých suma starobného dôchodku, úhrn súm starobného dôchodku a vdovského dôchodku alebo starobného dôchodku a vdoveckého dôchodku poberateľa je najviac v sume, pri ktorej môže vzniknúť nárok na dávku v hmotnej núdzi a príspevky k dávke v hmotnej núdzi. Príslušné ustanovenie nadobudlo účinnosť 1. 8 . 2006.

- poskytovanie vianočného príspevku niektorým poberateľom dôchodku od 9. 11. 2006 (996 770 poberateľov), 

- zavedenie povinnosti štátu poskytnúť Sociálnej poisťovni finančnú výpomoc, ak z dôvodu platobnej neschopnosti rezervného fondu solidarity nemožno uhradiť škodu spôsobenú rozhodnutím, postupom alebo iným konaním dôchodkovej správcovskej spoločnosti a depozitára, ktoré sú v rozpore so zákonom alebo inými všeobecne záväznými právnymi predpismi a ktoré mali za následok poškodenie majetku v dôchodkovom fonde s účinnosťou od 1. 8. 2006, i keď táto zmena neznamenala zvýšenie výdavkov kapitoly,

- realizované zmeny novely zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorá nadobudla účinnosť 1. januára 2006, v dôsledku zavedenia  nových finančných plnení poskytovaných v rámci nástrojov aktívnych opatrení na trhu práce upravených v nasledujúcich ustanoveniach: odborné poradenské služby, vzdelávanie a príprava pre trh práce uchádzača o zamestnanie a záujemcu o zamestnanie, príspevok na zamestnávanie znevýhodneného uchádzača o zamestnanie, príspevok na dochádzku za prácou, ako aj v dôsledku rozšírenia skupín uchádzačov o zamestnanie, na zamestnávanie ktorých sa poskytuje finančný príspevok, a to

•	poskytovanie  príspevku na náhradu časti cestovných výdavkov na aktivity realizované v rámci odborných poradenských služieb poskytovaných uchádzačovi o zamestnanie,
•	poskytovanie úhrady výdavkov na stravovanie, ubytovanie a výdavkov na cestovné uchádzačovi o zamestnanie a zavedenie tejto úhrady výdavkov aj pre záujemcov o zamestnanie, ak poskytovanie odborných poradenských služieb trvá dlhšie ako tri dni,
•	poskytovanie príspevku na služby pre rodiny s deťmi uchádzačovi o zamestnanie a záujemcovi o zamestnanie, ktorí sa zúčastňujú na aktivitách v rámci odborných poradenských služieb a ktorí sú rodičmi alebo oprávnenými osobami starajúcimi sa o deti pred začatím povinnej školskej dochádzky,
•	diferencovaná výška príspevku na vzdelávanie a prípravu pre trh práce uchádzača o zamestnanie  v závislosti od počtu vzdelávacích aktivít, na ktorých sa uchádzač o zamestnanie zúčastňuje a zvýšenie výšky príspevku na vzdelávanie a prípravu pre trh práce uchádzača o zamestnanie a záujemcu o zamestnanie,
•	rozšírené poskytovanie úhrady výdavkov na stravovanie, ubytovanie a výdavkov na cestovné aj záujemcovi o zamestnanie, ktorý je rodičom starajúcim sa o dieťa pred začatím povinnej školskej dochádzky alebo občanom starším ako 50 rokov veku, ak mu úrad práce, sociálnych vecí a rodiny zabezpečuje vzdelávanie a prípravu pre trh práce, 
•	rozšírenie poskytovania príspevku na služby pre rodiny s deťmi aj na záujemcov o zamestnanie, ktorí sa zúčastňujú vzdelávania a prípravy pre trh práce, ak sú rodičmi starajúcimi sa  o dieťa alebo o deti pred začatím povinnej školskej dochádzky,
•	rozšírenie poskytovania príspevku na zamestnávanie znevýhodneného uchádzača o zamestnanie na podporu zamestnávania aj ďalších štyroch skupín znevýhodnených uchádzačov o zamestnanie,
•	zvýšenie paušálneho príspevku poskytovaného absolventovi školy počas vykonávania absolventskej praxe  a súčasne zrušenie paušálneho príspevku poskytovaného zamestnávateľovi, u ktorého absolvent školy vykonáva absolventskú prax,
•	zavedenie nového paušálneho príspevku na dochádzku za prácou občanovi, ktorý pred nástupom do zamestnania alebo pred začatím prevádzkovania alebo vykonávania samostatnej zárobkovej činnosti bol znevýhodnený uchádzač o zamestnanie vedený v evidencii uchádzačov o zamestnanie najmenej 6 mesiacov a súčasne zrušenie príspevku na sťahovanie za prácou,

- vyhláška Ministerstva práce, sociálnych vecí a rodiny Slovenskej republiky č. 613/2005 Z. z., ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 31/2004 Z. z., ktorou sa vykonáva § 69 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorá nadobudla účinnosť 1. januára 2006 - zavedenie finančných plnení realizovaných v rámci odborných poradenských služieb poskytovaných uchádzačom o zamestnanie a záujemcom o zamestnanie,
      - vyhláška Ministerstva práce, sociálnych vecí a rodiny Slovenskej republiky č. 614/2005 Z. z.,  ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky    č. 44/2004 Z. z., ktorou sa vykonáva § 69 ods. 2 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorá nadobudla účinnosť 1. januára 2006 - zavedenie nových finančných plnení,  zvýšenie príspevku na vzdelávanie a prípravu pre trh práce uchádzača o zamestnanie a záujemcu o zamestnanie, zvýšenie poskytovaných príspevkov (úprava ich parametrov) na zamestnávanie znevýhodnených uchádzačov o zamestnanie zamestnávateľom na zriadenie chránenej dielne alebo chráneného pracoviska a občanovi so zdravotným postihnutím na začatie prevádzkovania alebo vykonávania samostatnej zárobkovej činnosti v chránenej dielni alebo na chránenom pracovisku poskytovaných v rámci nástrojov aktívnych opatrní na trhu práce s dopadom  na zvýšenú potrebu finančných prostriedkov,
 
 	- vyhláška Ministerstva práce, sociálnych vecí a rodiny Slovenskej republiky č. 260/2006 Z. z.,  ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky  č. 44/2004 Z. z., ktorou sa vykonáva § 69 ods. 2 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorá nadobudla účinnosť 15. mája 2006 - zavedenie poskytovania a úpravy parametra príspevku na začatie prevádzkovania alebo vykonávania samostatnej zárobkovej činnosti aj uchádzačovi zamestnanie v bratislavskom kraji,

- nariadenie vlády Slovenskej republiky č. 540/2006 Z. z., ktorým sa ustanovuje výška minimálnej mzdy, ktoré nadobudlo účinnosť 1. októbra 2006 (zvýšenie o 700 Sk na sumu 7 600 Sk). V zmysle zákona č. 5/2004 Z. z. o službách zamestnanosti a doplnení niektorých zákonov v znení  neskorších predpisov a vyhlášky č. 44/2004 Z. z., ktorou sa vykonáva  § 69 ods. 2 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov sa v rámci aktívnych opatrení na trhu práce nasledujúce  poskytované príspevky odvodzujú od výšky minimálnej mzdy: príspevok na samostatnú zárobkovú činnosť, príspevok na zriadenie chránenej dielne alebo chráneného pracoviska a na ich zachovanie, príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti a príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov. Výška minimálnej mzdy má dopad na zvýšenie výšky uvedených príspevkov. (Finančné príspevky sa pravidelne upravujú v dôsledku valorizácie minimálnej mzdy od 1. októbra kalendárneho roka, a to z toho dôvodu, že príspevok sa vypočítava zo stanoveného násobku minimálnej celkovej ceny práce),

- nariadenie vlády Slovenskej republiky č. 270/2006 Z. z. o zvýšení platových taríf štátnych zamestnancov, ktoré nadobudlo účinnosť 1. júla 2006,

- nariadenie vlády Slovenskej republiky č. 316/2006 Z. z., ktorým sa vydávajú  zvýšené stupnice platových taríf  zamestnancov pri výkone práce vo verejnom záujme, ktoré nadobudlo účinnosť 1. júla 2006,

- opatrenie Ministerstva práce, sociálnych vecí a rodiny Slovenskej republiky  č. 615/2005 Z. z. o sumách stravného, ktorým sa s  účinnosťou od 1. januára 2006 zvýšili sumy stravného pri pracovných cestách zamestnancov.

1.1.2. Zhodnotenie plnenia záväzných ukazovateľov rozpočtu kapitoly
	
Ministerstvo financií SR listom číslo MF/029899/2005-441 z 28. 12. 2005 nadväzne na bod C.2. uznesenia vlády SR č. 790 zo dňa 12. októbra 2005 a zákon č. 655/2005 Z. z. o štátnom rozpočte na rok 2006 oznámilo záväzné ukazovatele štátneho rozpočtu na rok 2006 pre kapitolu Ministerstvo práce, sociálnych vecí a rodiny SR, ktoré boli plnené nasledovne:
(tis. Sk)
		Schválený rozpočet	Upravený rozpočet	Skutočnosť 31.12.2006	Plnenie v %	
						
I.	PRÍJMY KAPITOLY 	2 769 276	2 721 391	3 505 662	128,8	
	A. Záväzný ukazovateľ 	377 585	377 593	882 038	233,6	
	B. Prostriedky z rozpočtu EÚ	2 391 691	2 343 798	2 598 212	110,9	
	C. Iné zdroje	0	0	25 412	0,0	
						
II.	VÝDAVKY KAPITOLY CELKOM (A + B)	48 926 695	49 497 128	48 888 100	98,8	
	A. Výdavky spolu bez prostriedkov z rozpočtu EÚ	46 535 004	47 172 193	46 550 706	98,7	
	z toho:					
	A.1. prostriedky na spolufinancovanie	893 775	748 258	741 385	99,1	
	A.2. mzdy, platy, služobné príjmy a OOV (kód zdroja 111)	2 725 649	2 852 218	2 849 671	99,9	
	        z toho:					
	        mzdy, platy, služobné príjmy a OOV aparátu ústredného orgánu,	16 038	17 898 	17 898	100,0	
	        okrem   štátnych zamestnancov (610)					
	        Počet zamestnancov RO, okrem štátnych zamestnancov 	4 888 osôb	5 270 osôb	5 112 osôb	97,0	
	        podľa prílohy č. 1 k uzneseniu vlády SR č. 790/2005 					
	        z toho: aparát ústredného orgánu 	87 osôb	95 osôb	94 osôb	98,9	
	A.3. kapitálové výdavky (bez prostriedkov na spolufinancovanie, 
        kód zdroja 111)	604 823	607 177	603 350	99,4	
						
	B. Prostriedky z rozpočtu EÚ	2 391 691	2 324 935	2 313 094	99,5	
						
	C. Mzdy, platy, služobné príjmy a OOV zo štátneho rozpočtu, 	2 725 649	2 895 395	2 893 502	99,9	
	     zo spolufinancovania ŠR a z rozpočtu EÚ 					
	z toho:					
	        - spolufinancovanie ŠR	0	12 889	12 889	100,0	
	        - prostriedky EÚ	0	30 288	30 288	100,0	
	v tom:					
	        mzdy, platy, služobné príjmy a OOV aparátu ústredného orgánu,	16 038	21 483	20 827	96,9	
	        okrem   štátnych zamestnancov (610)					
						
	E. Rozpočet kapitoly podľa programov a účelové prostriedky					
	- štátne sociálne dávky, pomoc v hmotnej núdzi, peňažné príspevky 	32 498 113	32 444 813	32 187 543	99,2	
	   na kompenzácie sociálnych dôsledkov ŤZP, nesystémové dávky a					
	   vianočný príspevok dôchodcom					
	- štátom platené poistné za osoby starajúce sa o dieťa	4 918 303	4 998 303	4 998 303	100,0	
						
Kód	Názov programu					
						
07C	Sociálna inklúzia	39 560 132	39 771 810	39 462 729	99,2	
07E	Tvorba a implementácia politík	4 645 260	4 700 436	4 603 446	97,9	
						
	Medzirezortné programy a podprogramy, ktorých je kapitola gestorom a účastníkom			
						
06G02	Kvalita služieb zamestnanosti 	1 077 094	1 297 916	1 290 526	99,4	
06G03	Technická pomoc - MPSVR SR 	113 075	112 089	112 089	100,0	
06G04	Aktívna politika trhu práce a zvýšenie zamestnateľnosti – MPSVR SR	3 530 134	3 614 865	3 419 298	94,6	
						
	Podprogramy, ktoré kapitola rieši ako účastník medzirezortného programu				
					
06H09	Hospodárska mobilizácia MPSVR SR (gestor MH SR)	1 000	12	12	100,0	

* v čerpaní výdavkov sú zahrnuté aj výdavky v súlade s § 23 zákona č. 523/2004 Z. z. o rozpočtových pravidlách    
   verejnej správy a o zmene a doplnení niektorých zákonov v znení neskorších predpisov a  zdroje zo zahraničia
1.1.3. Rozpočtové opatrenia

Na zabezpečenie úloh a činností v pôsobnosti kapitoly MPSVR SR vykonalo Ministerstvo financií SR 128 rozpočtových opatrení, ktorými sa zmenili schválené ukazovatele štátneho rozpočtu na rok 2006 pre kapitolu MPSVR SR. Z uvedeného počtu sa 87 rozpočtových opatrení týkalo výdavkov z prostriedkov rozpočtu EÚ a prostriedkov na spolufinancovanie zo ŠR. Ďalších 41 rozpočtových opatrení z prostriedkov štátneho rozpočtu  súviselo najmä s delimitáciou špeciálnych škôl internátnych z rezortu Ministerstva školstva SR do detských domovov, so zrušením Úradu pre štátnu službu, financovaním aktívnej politiky trhu práce, riešením úloh rozpočtových organizácií, najmä detských domovov. Prehľad vykonaných rozpočtových opatrení sa nachádza v prílohe č. 2.  

V záujme plynulého plnenia úloh ústredného orgánu a organizácií v jeho pôsobnosti vykonalo Ministerstvo práce, sociálnych vecí a rodiny SR v súlade s § 16 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov nad rámec uvedených rozpočtových opatrení presuny rozpočtových prostriedkov v rámci kapitoly, ktorými sa nemenili záväzné ukazovatele rozpočtu kapitoly.

 	Na základe schválených súhrnných žiadostí o platbu Platobným orgánom pre štrukturálne fondy boli rozpočtovým a  príspevkovým organizáciám v rámci kapitoly Ministerstva práce, sociálnych vecí a rodiny SR, ako aj v rámci ďalších rezortov (napríklad Ministerstvo dopravy, pôšt a telekomunikácií SR,  Ministerstvo financií SR, Ministerstvo spravodlivosti SR, Ministerstvo zdravotníctva SR,  Rada pre vysielanie a retransmisiu, Štátne hmotné rezervy a ďalšie) poskytnuté finančné prostriedky na realizáciu projektov rozpočtovými opatreniami v celkovej výške 3 070 544 tis. Sk  nasledovne:

	zo zdroja  1161			     1 933 429 tis. Sk
	zo zdroja 1361			        383 567 tis. Sk
	zdroj EÚ spolu		  	     2 316 996  tis. Sk

	zo zdroja 1162			        459 783 tis. Sk
	zo zdroja 1362			        293 765 tis. Sk
	spolufinancovanie zo ŠR spolu	        753 548 tis. Sk.

1.2. Príjmy kapitoly

Príjmy kapitoly boli rozpočtované v sume 2 769 276 tis. Sk, z toho prostriedky z rozpočtu EÚ v sume 2 391 691 tis. Sk. Rozpočet bol upravený na sumu 2 721 391 tis. Sk, z toho prostriedky z rozpočtu EÚ 2 343 798 tis. Sk. Z uvedenej sumy príjmy z rozpočtu EÚ z predchádzajúceho roka tvorili 582 048 tis. Sk. 

Príjmy celkom boli plnené v sume 3 505 662 tis. Sk (128,8 %), v medziročnom porovnaní vzrástli o 1 119 564 tis. Sk (index 146,9). Rozhodujúcu časť rozpočtovaných príjmov predstavujú príjmy z rozpočtu EÚ (86,1 %), ktoré boli plnené v sume 2 598 212 tis. Sk (110,9 %), v porovnateľnom období minulého roka boli plnené v sume 1 673 296 tis. Sk (index 155,3). Z uvedenej sumy príjmy z rozpočtu EÚ z predchádzajúceho roka tvoria 485 720 tis. Sk (83,5 %), príjmy vzniknuté z dôvodu zistenia nezrovnalosti u konečného prijímateľa a príjemcu pomoci po rozhodnutí Správy finančnej kontroly a iných kontrol 10 040 tis. Sk a príjmy vzniknuté z vrátených nezúčtovaných zálohových platieb a vrátených finančných prostriedkov vyplývajúcich z povahy projektov 1 035 tis. Sk.

Príjmy ŠR rozpísané v sume 377 585 tis. Sk, po úprave rozpočtu 377 593 tis. Sk, boli plnené v sume 882 038 tis. Sk (233,6 %). Dosiahnuté príjmy nie sú porovnateľné s príjmami za rok 2005, nakoľko v roku 2006 boli na príjmový účet ministerstva prevedené v súlade s ustanovením zákona o štátnom rozpočte na rok 2006 nevyčerpané prostriedky z účtov dofinancovania programov rozpočtových organizácií kapitoly v sume 163 880 tis. Sk a mimoriadny odvod finančných prostriedkov z transformácie príspevkovej organizácie Technická inšpekcia na akciovú spoločnosť v sume 37 500 tis. Sk. Po očistení o tieto mimoriadne vplyvy bol záväzný ukazovateľ plnený v sume 680 658 tis. Sk (180,3 %). 

V súlade s § 23 ods. 1 písm. e) a f) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov je rozpočtová organizácia oprávnená prekročiť rozpočtový limit výdavkov o prostriedky prijaté z poistného plnenia zo zmluvného alebo zákonného poistenia (508 tis. Sk) a o sumu časti úhrad stravného (8 389 tis. Sk). Z mimorozpočtových zdrojov boli prijaté prostriedky od úradov práce, sociálnych vecí a rodiny (832 tis. Sk), príjmy na základe darovacej zmluvy (8 940 tis. Sk), formou domáceho grantu (1 909 tis. Sk) a formou zahraničných grantov (4 834 tis. Sk). Uvedené príjmy predstavujú sumu 25 412 tis. Sk.

Skutočné príjmy k 31. 12. 2006 v porovnaní s výškou schválenou zákonom o štátnom rozpočte a upravenou výškou na základe vykonaných rozpočtových opatrení boli plnené nasledovne:

				(tis. Sk)	
Príjmy	Schválený	Upravený	Skutočnosť	Plnenie v % 	
 	rozpočet	rozpočet	 		
Príjmy z podnikania a z vlastníctva majetku	4 876	5 740	13 141	228,9	
Administratívne poplatky a iné poplatky a platby	291 065	278 152	377 006	135,5	
Kapitálové príjmy	6	6	176	2 933,3	
Úroky z účtov finančného hospodárenia	0	0	24	0,0	
Iné nedaňové príjmy	81 638	93 695	511 662	546,1	
Nedaňové príjmy	377 585	377 593	902 009	238,9	
Tuzemské bežné granty a transfery	0	0	9 769	0,0	
 - granty	0	0	8 937	0,0	
 - transfery	0	0	832	0,0	
Tuzemské kapitálové granty	0	0	1 912	0,0	
Zahraničné granty	0	0	4 834	0,0	
 - bežné	0	0	4 741	0,0	
 - kapitálové	0	0	93	0,0	
Zahraničné transfery (prostriedky z rozpočtu EÚ)	2 391 691	2 343 798	2 587 138	110,4	
Granty a transfery	2 391 691	2 343 798	2 603 653	111,1	
Príjmy spolu	2 769 276	2 721 391	3 505 662	128,8	

Prehľad plnenia príjmov kapitoly v členení podľa organizácií
 (tis. Sk)
Organizácia	Schválený	Upravený	Skutočnosť	Plnenie v %	
	rozpočet	rozpočet			
IPR	600	600	891	148,5	
RSZP 	0	0	110	0,0	
CMPODM	0	0	2	0,0	
FSR	0	0	9	0,0	
NIP	11 802	11 802	17 519	148,4	
ÚPSVR	364 033	364 041	670 458	184,2	
MPSVR SR	1 150	1 150	213 325	18 550,0	
PJ ESF	2 391 691	2 343 798	2 603 348	111,1	
S p o l u	2 769 276	2 721 391	3 505 662	128,8	

Príjmy v Inštitúte pre pracovnú rehabilitáciu občanov so ZPS v sume 891 tis. Sk (148,5 %) zahŕňajú nedaňové príjmy (850 tis. Sk), a to príjmy za stravné, príjmy z prenajatých miest na reklamné tabule a za prenájom bytov, z produktívnej činnosti výcvikových dielní, príjmy za druhotné suroviny, vratky z predchádzajúceho roka, dobropisy a mimorozpočtové príjmy (41 tis. Sk), a to sponzorský dar a príjem za predaj pohľadníc UNICEF. V Rehabilitačnom stredisku pre zrakovo postihnutých sumu 110 tis. Sk tvoria nedaňové príjmy (101 tis. Sk), a to hlavne príjmy za stravné, príjmy za predaj projektovej dokumentácie, dobropisy a mimorozpočtové príjmy (9 tis. Sk) od úradu práce, sociálnych vecí a rodiny na aktiváciu nezamestnaných. V Centre pre medzinárodnoprávnu ochranu detí a mládeže sumu 2 tis. Sk a vo Fonde sociálneho rozvoja sumu 9 tis. Sk tvoria príjmy z dobropisov. 

Národný inšpektorát práce dosiahol príjmy za celú sústavu v sume 17 519 tis. Sk (148,4 %), z toho v inšpektorátoch práce 16 786 tis. Sk. Podstatnú časť nedaňových príjmov (17 016 tis. Sk) tvoria príjmy z blokových pokút a pokút za porušovanie pracovnoprávnych predpisov, predpisov o  bezpečnosti a ochrane zdravia pri práci v zmysle  zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov a za porušovanie predpisov podľa zákona č. 121/2004 Z. z. o pracovnom čase a dobe odpočinku (16 464 tis. Sk), ďalej sú to príjmy z prenajatých budov, za ubytovacie služby v Školiacom zariadení Huty, dobropisy, refundácie cestovných náhrad zo ZPC a iné. Mimorozpočtové príjmy (503 tis. Sk) tvoria príjmy z poskytnutého grantu od Agentúry pre bezpečnosť a zdravie pri práci (402 tis. Sk), príjmy na základe dohody o rozvojovom partnerstve (88 tis. Sk), prostriedky prijaté z poistného plnenia (3 tis. Sk) a príjmy od úradu práce, sociálnych vecí a rodiny za absolventskú prax (10 tis. Sk).

Sústava Ústredia práce, sociálnych vecí a rodiny dosiahla príjmy v sume 670 458 tis. Sk (184,2 %), z toho ústredie 10 600 tis. Sk a úrady práce, sociálnych vecí a rodiny a detské domovy 659 858 tis. Sk. Tvoria ich najmä odvody za neplnenie povinného podielu zamestnávania občanov so ZPS – ods. 1 § 65 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (318 582 tis. Sk), vratky z poskytnutých dávok sociálnej pomoci (179 348 tis. Sk), vratky z príspevkov poskytnutých v rámci aktívnej politiky zamestnanosti (APZ) a aktívnej politiky trhu práce (APTP) v predchádzajúcich rokoch (85 506 tis. Sk), ostatné pokuty za porušenie predpisov (12 096 tis. Sk), príjmy za stravné (15 311 tis. Sk), príjmy za služby poskytované v detských domovoch a príjmy Vzdelávacieho a ubytovacieho strediska Mlynky (11 897 tis. Sk), dobropisy (5 643 tis. Sk), príjmy z prenájmu (9 924 tis. Sk), príjmy v súlade s § 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (24 847 tis. Sk), a to prostriedky prijaté z poistného plnenia zo zmluvného alebo zákonného poistenia (505 tis. Sk), suma časti úhrad stravného (8 389 tis. Sk), prostriedky od úradov práce, sociálnych vecí a rodiny (801 tis. Sk), príjmy na základe darovacej zmluvy (8 899 tis. Sk), príjmy poskytnuté formou domáceho grantu (1 821 tis. Sk ), formou zahraničného grantu (4 432 tis. Sk) – EURES, Leonardo da Vinci a iné. 

Vysoké plnenie príjmov ústredného orgánu v sume 213 325 tis. Sk je spôsobené najmä prevodom nevyčerpaných prostriedkov z účtov dofinancovania programov rozpočtových organizácií kapitoly na príjmový účet ministerstva (163 880 tis. Sk) v súlade s ustanovením zákona o štátnom rozpočte na rok 2006, prevodom prostriedkov z účtu cudzích prostriedkov (5 092 tis. Sk) a mimoriadnym odvodom finančných prostriedkov pri transformácii príspevkovej organizácie Technická inšpekcia na akciovú spoločnosť (37 500 tis. Sk). Ďalej príjmy tvoria refundácie za zahraničné pracovné cesty (1 134 tis. Sk), príjmy z prenájmu (2 733 tis. Sk), dobropisy (899 tis. Sk), odvod za porušenie finančnej disciplíny (1 418 tis. Sk), nevyčerpané prostriedky súvisiace s delimitáciou Úradu pre štátnu službu (198 tis. Sk), výnosy z poskytnutých prostriedkov ŠR (124 tis. Sk), nevyčerpané mzdové prostriedky prevedené z účtu cudzích prostriedkov (86 tis. Sk),  penále za prekročenie zmluvne dohodnutého termínu pri rekonštrukcii výťahov a náhrada škody (52 tis. Sk), príjmy za ubytovanie v Účelovom zariadení v Poprade (62 tis. Sk), príjmy za druhotné suroviny (32 tis. Sk), vymáhané náhradné výživné poskytnuté z Fondu náhradného výživného (47 tis. Sk), platby za súťažné podklady (26 tis. Sk), mimorozpočtové príjmy od úradu práce, sociálnych vecí a rodiny za absolventskú prax (12 tis. Sk) a iné.   

Na príjmové účty Platobnej jednotky ESF boli poukázané finančné prostriedky v celkovej výške 1 959 333 tis. Sk (61,4 %). Príjmy Platobnej jednotky ESF v štruktúre podľa programových dokumentov za schválené a certifikované žiadosti o platbu konečných prijímateľov - príjemcov pomoci boli nasledovné:

Programový dokument	Suma	
		
Sektorový operačný program Ľudské zdroje	1 726 955 tis. Sk 	
Jednotný programový dokument NUTS II Cieľ 3	97 310 tis. Sk 	
Iniciatíva Spoločenstva EQUAL – ESF	118 880 tis. Sk 	

Ďalej príjmy Platobnej jednotky ESF tvorili nepoužité prostriedky zo zálohových platieb (1 367 tis. Sk), vratky z minulých rokov (14 817 tis. Sk) a výnosy z úrokov konečných užívateľov (4 tis. Sk). 
	
1.3. Výdavky kapitoly

Výdavky kapitoly boli rozpočtované v sume 48 926 695 tis. Sk, z toho prostriedky z rozpočtu EÚ v sume 2 391 691 tis. Sk. Rozpočet bol upravený na sumu 49 497 128 tis. Sk, z toho prostriedky z rozpočtu EÚ v sume 2 324 935 tis. Sk. Z uvedenej sumy výdavky z predchádzajúceho roka tvoria 992 079 tis. Sk. 

Výdavky celkom boli čerpané v sume 48 888 100 tis. Sk (98,8 %), v medziročnom porovnaní vzrástli o 5 520 899 tis. Sk (index 112,7). Z uvedenej sumy výdavky z predchádzajúceho roka tvoria 975 104 tis. Sk. 

Výdavky ŠR rozpočtované v sume 46 535 004 tis. Sk, po úprave rozpočtu 47 172 193 tis. Sk, boli čerpané v sume 46 550 706 tis. Sk (98,7 %), v medziročnom porovnaní vzrástli o 4 682 mil. Sk (index 111,2). Z uvedenej sumy rozpočtové prostriedky kapitoly tvoria 45 809 321 tis. Sk a výdavky na spolufinancovanie zo ŠR 741 385 tis. Sk (43,3 %). 

Výdavky z rozpočtu EÚ rozpočtované v sume 2 391 691 tis. Sk, po úprave rozpočtu 2 324 935 tis. Sk, boli čerpané v sume 2 313 094 tis. Sk (99,5 %), z toho výdavky Európskeho sociálneho fondu (ESF) v sume 2 312 810 tis. Sk (99,5 %) a výdavky Európskeho fondu regionálneho rozvoja (EFRR) v sume 284 tis. Sk (77,8 %).

V súlade s § 23 ods. 1 písm. e) a f) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov bol rozpočtový limit výdavkov prekročený o prostriedky prijaté z poistného plnenia zo zmluvného alebo zákonného poistenia (247 tis. Sk) a o sumu časti úhrad stravného (7 741 tis. Sk). Z mimorozpočtových zdrojov boli použité prostriedky od úradov práce, sociálnych vecí a rodiny (666 tis. Sk), na základe darovacej zmluvy (8 930 tis. Sk), formou domáceho grantu (1 885 tis. Sk) a zahraničného grantu (4 831 tis. Sk). Uvedené výdavky predstavujú sumu 24 300 tis. Sk.

Vývoj čerpania výdavkov kapitoly v roku 2005 a 2006

												(mil. Sk)	
Mesiac	1	2	3	4	5	6	7	8	9	10	11	12	
Rok 2005	3 162	6 722	10 334	13 852	17 443	20 847	24 211	27 899	31 421	35 112	38 608 	43 367	
Rok 2006	3 255	6 945	10 787	14 596	18 749	23 197	26 978	30 856	34 573	38 420	44 107	48 888 	

	

													

													

													

Vývoj čerpania výdavkov podľa mesiacov v roku 2005 a 2006 
(mil. Sk)
Mesiac	1	2	3	4	5	6	7	8	9	10	11	12	
rok 2005	3 162	3 560	3 612	3 518	3 591	3 404	3 364	3 688	3 521	3 692	3 496	4 759	
rok 2006 	3 255	3 690	3 842	3 809	4 153	4 448	 3 781	 3 878	3 717	3 847	5 687	4 781	

													

													

													

													

													

Vyššie čerpanie výdavkov v mesiaci november 2006 bolo ovplyvnené poskytnutím vianočného príspevku niektorým poberateľom dôchodku vo výške 1 614 200 tis. Sk.

Čerpanie výdavkov podľa organizácií
(tis. Sk)
Organizácia	Schválený	Upravený	Skutočnosť	Plnenie v %	
	rozpočet	rozpočet			
IPR	68 176	71 974	72 015	100,1	
RSZP 	27 466	47 612	47 621	100,0	
CMPODM	7 378	8 288	8 269	99,8	
FSR	130 972	314 821	288 862	91,8	
NIP	255 906	226 783	226 560	99,9	
ÚPSVR	38 352 973	39 691 350	39 201 041	98,8	
MPSVR SR	6 798 358	8 493 848	8 403 560	98,9	
PJ ESF	3 285 466	642 452	640 172	99,6	
S p o l u	48 926 695	49 497 128	48 888 100	98,8	

V rozpočte kapitoly boli rozpísané účelové prostriedky v sume 37 416 416 tis. Sk, po úprave rozpočtu 37 443 116 tis. Sk, ktoré boli čerpané vo výške 37 185 846 tis. Sk (99,3 %).

(tis. Sk)
Účelové prostriedky	Schválený
rozpočet	Upravený
rozpočet	Skutočnosť
	Plnenie v %	
Dávky spolu	32 498 113	30 830 613	30 573 343	99,2	
 - dávky ÚPSVR	31 302 113	29 694 613	29 437 643	99,1	
 - dávky MPSVR SR	1 196 000	1 136 000	 1 135 700	100,0	
Vianočný príspevok dôchodcom	0	1 614 200	1 614 200	100,0	
Štátom platené poistné	4 918 303	4 998 303	4 998 303	100,0	
Spolu	37 416 416	37 443 116	37 185 846	99,3	

1.3.1. Výdavky kapitoly podľa ekonomickej klasifikácie

Výdavky kapitoly v členení podľa ekonomickej klasifikácie boli čerpané nasledovne:
(tis. Sk)
	Schválený	Upravený	Skutočnosť	Plnenie v %	
	rozpočet	rozpočet			
      Bežné výdavky	48 321 872	48 767 852	48 164 955	98,8	
610 Mzdy, platy, služobné príjmy a OOV	2 725 649	2 895 395	2 893 502	99,9	
620 Poistné a príspevok do poisťovní	952 615	1 004 567	997 708	99,3	
630 Tovary a služby	2 693 379	1 973 412	1 889 605	95,8	
640 Bežné transfery	41 950 229	42 894 478	42 384 140	98,8	
       Kapitálové výdavky	604 823	729 276	723 145	99,2	
710 Obstarávanie kapitálových aktív	587 959	567 823	567 484	99,9	
720 Kapitálové transfery	16 864	161 453	155 661	96,4	
       S p o l u	48 926 695	49 497 128	48 888 100	98,8	

Bežné výdavky rozpočtované v sume 48 321 872 tis. Sk, po úprave rozpočtu 48 767 852 tis. Sk, boli čerpané v sume 48 164 955 tis. Sk (98,8 %) a medziročne vzrástli o 5 380,7 mil. Sk  (index 112,6). Bežné výdavky ŠR boli čerpané v sume 45 833 626 tis. Sk (98,7 %), z toho rozpočtové prostriedky kapitoly v sume 45 094 050 tis. Sk (98,7 %) a výdavky na spolufinancovanie zo ŠR v sume 739 576 tis. Sk (99,1 %). Bežné výdavky z rozpočtu EÚ boli čerpané v sume 2 309 436 tis. Sk (99,5 %), z toho bežné výdavky ESF v sume 2 309 239 tis. Sk a výdavky EFRR v sume 197 tis. Sk.

Bežné výdavky v súlade s § 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov predstavujú 21 893 tis. Sk. 

Ročný limit miezd, platov, služobných príjmov a ostatných osobných vyrovnaní vrátane rozpočtových opatrení 2 895 395 tis. Sk  sa čerpal podľa účtovnej skutočnosti v sume 2 893 502 tis. Sk (99,9 %), v medziročnom porovnaní bol vyšší o 246,8 mil. Sk (index 109,3). 

Poistné a príspevok do poisťovní rozpočtované po úprave rozpočtu sumou 1 004 567 tis. Sk bolo čerpané v sume 997 708 tis. Sk (99,3 %). Čerpanie výdavkov v tejto kategórii priamo súvisí s čerpaním v kategórii mzdy, platy, služobné príjmy a OOV.

Tovary a služby rozpísané sumou 2 693 379 tis. Sk, po úprave rozpočtu 1 973 412 tis. Sk, boli čerpané v sume 1 889 605 tis. Sk (95,8 %) a v medziročnom porovnaní vzrástli o 251,5 mil. Sk (index 115,4). Prostriedky ŠR v tejto kategórii boli čerpané v sume 1 789 139 tis. Sk (94,5 %), prostriedky EÚ v sume 79 843 tis. Sk (99,0 %) a výdavky v súlade s § 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v sume 20 623 tis. Sk.

Na uvedenom čerpaní sa podieľali výdavky za cestovné náhrady sumou 39 858 tis. Sk (2,1 %), za energie, vodu a komunikácie sumou 592 620 tis. Sk (31,4 %), platby za materiál sumou 459 722 tis. Sk (24,3 %), za dopravné sumou 56 680 tis. Sk (3,0 %), za rutinnú a štandardnú údržbu sumou 180 640 tis. Sk (9,6 %), platby nájomného za nájom nehnuteľných a hnuteľných vecí sumou 46 009 tis. Sk (2,4 %) a za služby sumou 514 076 tis. Sk (27,2 %).

V rámci tovarov a služieb boli vyčlenené prostriedky úveru Svetovej banky na Projekt reformy správy sociálnych dávok v sume 72 959 tis. Sk, ktoré boli čerpané v sume 16 959 tis. Sk (23,2 %), z toho úver 13 882 tis. Sk a spolufinancovanie zo ŠR 3 077 tis. Sk. Realizované boli na úhradu konzultačných služieb (spojené s riadením samotného projektu) a školení, na prekladateľské služby, na výrobu informačných materiálov o  zmenách v dôchodkovom systéme, na úhradu priamych nákladov ako aj logistického koordinátora pre realizáciu medzinárodnej konferencie o viacpilierovej dôchodkovej reforme, na verejnú informačnú kampaň o dôchodkovej reforme a realizáciu auditu projektu  za fiškálny rok 2005.

Prostriedky úveru Svetovej banky na Projekt technickej podpory rozvoja ľudského kapitálu v kategórii tovary a služby rozpočtované sumou 25 000 tis. Sk boli čerpané v sume 21 155 tis. Sk (84,6 %). Výdavky boli realizované na úhradu konzultačných služieb priamo súvisiacich s riadením projektu (spojené s riadením projektu), ako aj na úhradu konzultačných služieb spojených s implementáciou projektu, na úhradu služieb logistického koordinátora pre medzinárodnú konferenciu Zosúlaďovanie pracovného a rodinného života s dôrazom na sociálne služby, ďalej na realizáciu auditu projektu za fiškálny rok 2005, na úhradu výdavkov spojených so stretnutiami ministerky s postihnutými občanmi a zahraničných pracovných ciest.

Na zabezpečenie úloh odborov ministerstva sa vyčerpalo 33 102 tis. Sk (93,1 %) prevažne na realizáciu Informačného systému o cene práce (9 500 tis. Sk), úhradu výdavkov v súvislosti so zahraničnými pracovnými cestami (12 066 tis. Sk), preklady a tlmočenie (3 315 tis. Sk), školenia, kurzy a semináre zabezpečované jednotlivými odbormi ministerstva (1 743 tis. Sk), servis a údržbu softvéru a správu informačných systémov (1 593 tis. Sk), monitoring (723 tis. Sk),  propagáciu a reklamu - televízna relácia Sociálna abeceda (1 973 tis. Sk).

Prostriedky na zabezpečenie informačného systému na výkon agend dávok sociálnej podpory a sociálnej pomoci (APV ISOP) boli čerpané vo výške 70 053 tis. Sk (99,7 %).

Rozpočtové prostriedky v sume 14 033 tis. Sk boli poskytnuté v súlade so zákonom č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov na výchovno-rekreačné programy pre deti s poruchami správania, ktoré organizovali úrady práce, sociálnych vecí a rodiny a na rekreačnú činnosť, ktorú zabezpečovali detské domovy. 

Bežné transfery rozpočtované v sume 41 950 229 tis. Sk, po úprave rozpočtu 42 894 478 tis. Sk tvoria 86,7 % rozpočtu výdavkov kapitoly. Poskytnuté boli v sume 42 384 140 tis. Sk (98,8 %) a oproti porovnateľnému obdobiu minulého roka vzrástli o 4 801 mil. Sk (index 112,8). Bežné transfery ŠR boli čerpané v sume 40 194 642 tis. Sk (98,8 %), bežné transfery EÚ v sume 2 189 115 tis. Sk (99,5 %) a mimorozpočtové zdroje v sume 383 tis. Sk. Poskytnuté boli v nasledovnej štruktúre:
				(tis. Sk)	
Bežné transfery
	Schválený
rozpočet	Upravený
rozpočet	Skutočnosť
	Plnenie v %	
v rámci verejnej správy	1 168 319	827 948	732 647	88,5	
jednotlivcom a neziskovým právnickým osobám	40 726 601	41 955 285	41 540 528	99,0	
nefinančným subjektom a PO	55 119	110 338	110 069	99,8	
do zahraničia	190	907	896	98,8	
Bežné transfery spolu	41 950 229	42 894 478	42 384 140	98,8	
V rámci bežných transferov bol v schválenom rozpočte rozpísaný transfer pre príspevkovú organizáciu Inštitút pre výskum práce a rodiny v sume 15 500 tis. Sk, po úprave rozpočtu 16 369 tis. Sk a pre Centrum vzdelávania MPSVR SR v sume 12 198 tis. Sk, po úprave rozpočtu 12 345 tis. Sk. Poskytnuté boli v rozpočtovanej výške. 

Bežné transfery  pre Inštitút pre pracovnú rehabilitáciu občanov so ZPS rozpočtované v sume 350 tis. Sk, po úprave rozpočtu 505 tis. Sk, boli poskytnuté v rozpočtovanej výške na vreckové pre žiakov SOU (350 tis. Sk), na nemocenské dávky (78 tis. Sk), na odchodné (41 tis. Sk) a na odstupné (36 tis. Sk). 

Pre Rehabilitačné stredisko pre zrakovo postihnutých v Levoči bežné transfery rozpočtované v sume 3 tis. Sk boli poskytnuté v plnej výške na nemocenské dávky.

Centrum pre medzinárodnoprávnu ochranu mládeže poskytlo bežné transfery v sume 129 tis. Sk na odstupné (105 tis. Sk) a na príplatky a príspevky (24 tis. Sk).

V sústave Národného inšpektorátu práce boli poskytnuté bežné transfery v sume 899 tis. Sk (98,1 %) na odstupné (355 tis. Sk), na odchodné (204 tis. Sk), na nemocenské dávky (321 tis. Sk) a na členský príspevok medzinárodnej organizácii Medzinárodná asociácia inšpektorátov práce (19 tis. Sk).

Sústava Ústredia práce, sociálnych vecí a rodiny poskytla bežné transfery v sume 33 731 274 tis. Sk (98,6 %), z toho zo štátneho rozpočtu 31 505 301 tis. Sk, zo zdroja EÚ v sume 1 722 021 tis. Sk (prostriedky z predchádzajúceho roka 277 496 tis. Sk) a zo zdroja spolufinancovanie zo štátneho rozpočtu v sume 503 569 tis. Sk (prostriedky z predchádzajúceho roka 187 449 tis. Sk). Výdavky v súlade s § 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov predstavujú sumu 383 tis. Sk a boli použité na výplatu vreckového pre deti od 1 – 6 rokov v detských domovoch.

Z bežných transferov bola v ústredí a úradoch práce, sociálnych vecí a rodiny zabezpečená výplata odstupného (3 696 tis. Sk), odchodného (2 398 tis. Sk), nemocenské dávky a výplata náhrady príjmu pri dočasnej pracovnej neschopnosti zamestnanca (5 668 tis. Sk); v detských domovoch boli transfery vyplatené na odstupné, odchodné a výplatu náhrady príjmu pri dočasnej pracovnej neschopnosti zamestnanca a  transfery v zmysle zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov (32 897 tis. Sk). Ďalej boli bežné transfery poskytnuté na  náhradnú rodinnú starostlivosť (293 397 tis. Sk), transfery poskytnuté neštátnym subjektom v zmysle schválených priorít  podľa zákona č. 305/2005 Z. z  o sociálnoprávnej ochrane detí a sociálnej kuratele a o zmene a doplnení niektorých zákonov (151 458 tis. Sk). 
  
Príspevok medzinárodnej organizácii Svetová asociácia verejných služieb zamestnanosti WAPES a príspevok v rámci dohody o partnerstve s Rakúskom AMS bol poskytnutý v sume v sume 618 tis. Sk.

Prostredníctvom ÚPSVR boli v rámci aktívnej politiky trhu práce poskytnuté  bežné transfery na aktívne opatrenia na trhu práce a nástroje v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov v sume 3 803 116 tis. Sk. 
Dve tretiny bežných transferov kapitoly tvoria účelové prostriedky výdavky na  štátne sociálne dávky, pomoc v hmotnej núdzi a peňažné príspevky na kompenzáciu sociálnych dôsledkov ťažkého zdravotného postihnutia uhrádzané prostredníctvom úradov práce, sociálnych vecí a rodiny, rozpočtované sumou 31 302 113 tis. Sk, po úprave rozpočtu 29 694 613 tis. Sk. Na uvedené dávky bolo vykázané účtovné čerpanie vo výške 29 437 643 tis. Sk (99,1 %). 

Vývoj dávok bol nasledovný:

(mil. Sk)
Mesiac	1	2	3	4	5	6	7	8	9	10	11	12	
rok 2005	2 363	4 383	7 060	9 404	11 744	14 062 	16 207	18 667	21 002 	23 352 	25 695 	28 116	
rok 2006	2 423	4 896	7 359	9 814	12 267	14 687	17 040	19 413	21 906	24 409	26 955	 29 438	

	

													

													

													

													

Vývoj čerpania účelových prostriedkov – dávok ÚPSVR podľa mesiacov 
v roku 2005 a 2006 
(mil. Sk)
Mesiac	1	2	3	4	5	6	7	8	9	10	11	12	
rok 2005	2 363	2 020	2 677	2 344	2 340	2 318	2 145	2 460	2 335 	2 350	2 343	2 421	
rok 2006 	2 423	2 473	2 463	2 455	2 453	2 420	2 353	2 373	2 493	2 503	2 546	2 483	

	

													

													

													
Účelovo určené výdavky  na  plnenia, ktoré podľa § 168a a § 285 zákona č. 461/2003 Z. z. o sociálnom poistení v znení neskorších predpisov poskytuje štát prostredníctvom kapitoly MPSVR SR, boli rozpočtované v sume 1 196 000 tis. Sk, po úprave rozpočtu 1 136 000 tis. Sk.  Na  osobitné  účty  Sociálnej  poisťovni, ministerstvám do pôsobnosti ktorých patrí riadenie ozbrojených síl, ozbrojených bezpečnostných zborov a ozbrojených zborov boli poukázané finančné prostriedky podľa  uzatvorených zmlúv na rok 2006 v sume 1 135 700 tis. Sk.  Skutočné čerpanie predmetných dávok bolo v sume 1 136 260 tis. Sk (príloha č. 4). Vo väzbe na zákon č. 592/2006 Z. z. o poskytovaní vianočného príspevku niektorým poberateľom dôchodku a v zmysle uzatvorených dodatkov č. 1 k uvedeným zmluvám poukázalo MPSVR SR dotknutým organizáciám  finančné prostriedky na vianočný príspevok v sume 1 614 200 tis. Sk, z toho 18 000 tis. Sk na úhradu nákladov spojených s výplatou vianočného príspevku v Sociálnej poisťovni. V skutočnosti organizácie vykázali čerpanie v sume 1 625 092 tis. Sk (100,7 %), čo predstavuje pohľadávku voči ministerstvu v sume 10 892 tis. Sk. 

Štátom  platené  poistné  na  starobné  poistenie a príspevky na starobné dôchodkové sporenie, invalidné poistenie a poistné do rezervného fondu solidarity za  osoby podľa § 128 ods. 5 zákona č. 461/2003 Z. z. o sociálnom poistení v znení neskorších predpisov bolo poukázané v mesačných splátkach Sociálnej poisťovni v súlade s výnosom MPSVR SR v sume 4 998 303 tis. Sk (100,0 %). 

Dotácie občianskym združeniam, ktorých činnosť je zameraná na sociálnu oblasť, boli poskytnuté podľa § 1 Výnosu Ministerstva práce, sociálnych vecí a rodiny SR zo 14. decembra 2005 č. 3749/2005-II/1 o poskytovaní dotácií v pôsobnosti Ministerstva práce, sociálnych vecí a rodiny SR k 31. 12. 2006 v sume 38 656 tis. Sk (98,9 %). Podporených bolo 199 projektov (príloha č. 5). 

Dotácie podľa § 2 citovaného výnosu na podporu rozvoja sociálnej starostlivosti a sociálnej pomoci boli poskytnuté v sume 28 764 tis. Sk (99,4 %). Podporených bolo 138 projektov (príloha č. 5). 

Dotácie podľa § 3 citovaného výnosu na humanitnú starostlivosť boli poskytnuté v sume 2 276 tis. Sk (95,8 %) pre 288 osôb na zmiernenie sociálnych dôsledkov (príloha č.7). Z uvedenej sumy bolo 80 tis. Sk poskytnutých na Sociálny čin roka 2006.

Samosprávnym krajom bola poskytnutá dotácia v sume 2 575 tis. Sk na organizovanie  výchovno-rekreačných táborov  podľa § 6 ods. 4 zákona č. 195/1998 Z. z. o sociálnej pomoci v znení neskorších predpisov. 

Konfederácii odborových zväzov SR boli poskytnuté rozpočtové prostriedky v  sume 18 000 tis. Sk (100,0 %) pre 9 000 osôb na rekreačno-rehabilitačné pobyty občanov nad 18 rokov poberajúcich plný starobný dôchodok, resp. plný výsluhový dôchodok, alebo plný invalidný dôchodok, ak neboli zamestnancami, fyzickými osobami, ktoré podnikali alebo neboli samostatne zárobkovo činnými osobami.

Bežný transfer odborovým organizáciám Konfederácia odborových zväzov SR, Nezávislé kresťanské odbory Slovenska a Konfederácia umenia a kultúry SR na úhradu nákladov vzniknutých výkonom kontroly nad bezpečnosťou a ochranou zdravia pri práci v súlade s § 149 Zákonníka práce bol poskytnutý v sume 20 000 tis. Sk (100,0 %).

Ústredný orgán uhradil každoročný príspevok za členstvo v medzinárodnej organizácii Medzinárodná asociácia sociálneho zabezpečenia (260 tis. Sk), odchodné (115 tis. Sk), plat po skončení výkonu funkcie (272 tis. Sk), nemocenské dávky (267 tis. Sk) a odstupné (3 014 tis. Sk) 

Fond sociálneho rozvoja vykázal čerpanie bežných transferov v sume 120 042 tis. Sk (82,8 %), a to z prostriedkov ŠR v sume 102 443 tis. Sk (80,5 %), zo zdroja EÚ prostriedky z predchádzajúceho roka v sume 14 114 tis. Sk (100,0 %) a zo zdroja spolufinancovanie zo ŠR prostriedky z predchádzajúceho roka v sume 3 485 tis. Sk (100,0 %). 

Platobná jednotka ESF čerpala bežné transfery v sume 640 172 tis. Sk (99,8 %), a to zo zdroja EÚ v sume 452 980 tis. Sk (z toho prostriedky z predchádzajúceho roka 192 082 tis. Sk) a zo zdroja spolufinancovanie zo ŠR v sume 187 192 tis. Sk (z toho prostriedky z predchádzajúceho roka 102 439 tis. Sk). Poskytnuté boli na dopytovo – orientované projekty konečným prijímateľom z verejného a súkromného sektora realizujúcim projekty a na národné projekty v súlade s programovým dokumentom Sektorový operačný program Ľudské zdroje, Jednotný programový dokument NUTS II Cieľ 3 a Iniciatíva Spoločenstva EQUAL. Uvedené finančné prostriedky boli poskytnuté  systémom zálohových platieb v počte 558 a systémom  priebežných platieb v počte 1 093 po schválení súhrnných žiadostí o platbu Platobným orgánom pre štrukturálne fondy:

Programový dokument	Zálohové platby	Priebežné platby	
Sektorový operačný program Ľudské zdroje	55	539	
Jednotný programový dokument NUTS II Cieľ 3	89	39	
Iniciatíva Spoločenstva EQUAL – ESF	414	515	
Spolu	558	1 093	

Kapitálové výdavky boli rozpočtované v sume 604 823 tis. Sk, po úprave rozpočtu v sume 729 276 tis. Sk, z toho obstarávanie kapitálových aktív rozpočtových organizácií v sume 587 959 tis. Sk, po úprave rozpočtu v sume 567 823 tis. Sk a kapitálové transfery v sume 16 864 tis. Sk, po úprave rozpočtu 161 453 tis. Sk. Z uvedenej sumy výdavky z predchádzajúceho roka na obstarávanie kapitálových aktív tvorili 83 312 tis. Sk a kapitálové transfery 33 430 tis. Sk. 

Skutočné výdavky boli vynaložené v sume 723 145 tis. Sk (99,2 %), v medziročnom porovnaní vzrástli o 140 216 tis. Sk (index 124,1). Z uvedenej sumy výdavky z predchádzajúceho roka predstavujú 112 031 tis. Sk a mimorozpočtové zdroje 2 407  tis. Sk. Zo štátneho rozpočtu bolo čerpanie v sume 717 080 tis. Sk (98,8 %), z toho výdavky na spolufinancovanie zo ŠR v sume 1 809 tis. Sk (100,0 %), z rozpočtu EÚ v sume 3 658 tis. Sk (100,0 %) a mimorozpočtové zdroje v sume 2 407 tis. Sk.

Čerpanie kapitálových výdavkov podľa organizácií
                                          (v tis. Sk)
Organizácia	Schválený	Upravený	Skutočnosť	Plnenie v %	
	rozpočet	rozpočet			
IPR	22 450	24 382	24 382	100,0	
RSZP 	15 600	35 463	35 463	100,0	
CMPODM	200	200	199	99,5	
FSR	0	79 575	78 582	98,8	
NIP	35 900	16 482	16 471	99,9	
ÚPSVR	450 709	476 382	473 998	99,5	
MPSVR SR	79 964	96 792	94 050	97,2	
S p o l u	604 823	729 276	723 145	99,2	
Obstarávanie kapitálových aktív bolo realizované v sume 567 484 tis. Sk (99,9 %), z toho prostriedky z predchádzajúceho roka v sume 82 927 tis. Sk (99,5 %). Z uvedenej sumy prostriedky štátneho rozpočtu boli čerpané v sume 561 419 tis. Sk (99,5 %), z toho výdavky na spolufinancovanie zo ŠR v sume 1 809 tis. Sk, z rozpočtu EÚ v sume 3 658 tis. Sk (100,0 %) a mimorozpočtové zdroje v sume 2 407 tis. Sk.

Štruktúra investičných výdavkov a ich podiel na celkovom čerpaní bol nasledovný:

-	nákup pozemkov a nehmotných aktív 12 056 tis. Sk (2,1 %),
-	nákup budov, objektov alebo ich častí 110 722 tis. Sk (19,5 %),
-	nákup strojov, prístrojov, zariadení, techniky a náradia 70 022 tis. Sk (12,3 %),
-	nákup dopravných prostriedkov všetkých druhov 22 125 tis. Sk (3,9 %),
-	prípravná a projektová dokumentácia 9 466 tis. Sk (1,7 %),
-	realizácia stavieb a ich technického zhodnotenia 333 618 tis. Sk (58,8 %),
-	rekonštrukcia a modernizácia strojov a zariadení 9 475 tis. Sk (1,7 %).

V Inštitúte pre pracovnú rehabilitáciu občanov so zmenenou pracovnou schopnosťou boli rozpočtové prostriedky čerpané v sume 24 382 tis. Sk (100,0 %), z toho prostriedky z predchádzajúceho roka 572 tis. Sk (100 %), na zabezpečenie projektovej a predprojektovej  dokumentácie a na realizáciu rekonštrukčných prác objektov a zariadení inštitútu, nákup výpočtovej techniky, softvéru a prevádzkových strojov. V Rehabilitačnom stredisku pre zrakovo postihnutých boli prostriedky čerpané v sume 35 463 tis. Sk (100,0 %), z toho prostriedky z predchádzajúceho roka v sume 14 399 tis. Sk (100,0 %), na prestavbu budovy Levočských kasární, nákup výpočtovej techniky, kopírovacieho stroja a braillovského riadku Voyager. V Centre pre medzinárodnoprávnu ochranu detí a mládeže prostriedky v sume 199 tis. Sk (99,5 %) boli použité na zakúpenie výpočtovej techniky a tlačiarní. Vo Fonde  sociálneho zdroja prostriedky v sume 198 tis Sk (39,6 %) boli použité na nákup kopírovacieho stroja.

V sústave Národného inšpektorátu práce bolo obstarávanie kapitálových aktív čerpané v sume 16 471 tis. Sk (99,9 %), z toho v inšpektorátoch práce v sume 13 972 tis. Sk (99,9 %) na nákup serverov, motorových vozidiel, klimatizačných jednotiek, digitálnej ústredne,  notebookov, multifunkčného zariadenia (VT), na úhradu projektových dokumentácií a na rekonštrukciu budov. V Národnom inšpektoráte práce boli prostriedky čerpané v sume 2 499 tis. Sk (99,9 %) na kúpu pozemku, zakúpenie servera, technické zhodnotenie výpočtovej techniky, nákup notebooku a softvérov. 

V sústave Ústredia práce, sociálnych vecí a rodiny boli prostriedky čerpané v sume 461 494 tis. Sk, z uvedenej sumy výdavky z predchádzajúceho roka predstavujú 57 074 tis. Sk a mimorozpočtové zdroje 2 407  tis. Sk. Zo štátneho rozpočtu bolo čerpanie v sume 459 000 tis. Sk, z toho výdavky na spolufinancovanie zo ŠR v sume 23 tis. Sk, z rozpočtu EÚ prostriedky Európskeho fondu regionálneho rozvoja sume 87 tis. Sk. Rozpočtové prostriedky boli použité na dostavbu rozostavanej budovy Úradu práce, sociálnych vecí a rodiny v Michalovciach, rekonštrukciu budovy bývalej OVS s nadstavbou a prístavbou pre potreby ÚPSVR v Starej Ľubovni,  rekonštrukciu budovy pre ÚPSVR v Banskej Štiavnici, rekonštrukciu budovy ÚPSVR v Galante. Zo začínaných stavieb bola zahájená rekonštrukcia budovy pre ÚPSVR v Trebišove, realizovala sa rekonštrukcia v budove ÚPSVR v Košiciach, prístavba a rekonštrukcia budovy v Námestove, pre potreby ÚPSVR v Čadci  bola realizovaná nadstavba a prístavba s bezbariérovým vstupom pre imobilných klientov, úprava priestorov ústredia v budove na Špitálskej ulici, rekonštrukcia vstupných priestorov ústredia na pracovisku na Župnom námestí, vybudované bolo oplotenie vo VUS Mlynky a zakúpená garáž v Žiline. Nadväzne na prebiehajúce rekonštrukcie budov sa čerpali finančné prostriedky na prípravnú a projektovú dokumentáciu pre ÚPSVR v Ružomberku, Prešove, Rimavskej Sobote a Nitre. Pre potreby úradov práce, sociálnych vecí a rodiny boli zakúpené budovy s pozemkami v Banskej Bystrici, Vranove nad Topľou, Rožňave a Nových Zámkoch. Ďalej sa realizoval nákup dopravných prostriedkov a nákup reprografickej techniky.

V detských domovoch  boli kapitálové výdavky vynaložené na zabezpečenie priestorových podmienok pre deti, ktoré boli do detských domovov presunuté zo špeciálnych základných internátnych škôl. Na zabezpečenie vhodných  priestorov pre tieto deti bolo v roku 2006 zakúpených 23 rodinných domov v celkovej sume 64 125 tis. Sk.  Následne boli realizované rekonštrukčné práce zakúpených rodinných domov a rekonštrukcie detských domovov za účelom vytvorenia ďalších priestorov potrebných na umiestnenie 530 preradených detí.  Realizácia nových stavieb, projektová dokumentácia, nákup pozemkov, rekonštrukcie, prístavby a nadstavby v roku 2006 predstavovali sumu 51 352 tis. Sk. Na zabezpečenie výpočtovej a telekomunikačnej techniky bolo v roku 2006 použitých v detských domovoch  408 tis. Sk, na kúpu prevádzkových prístrojov 959 tis. Sk a na kúpu osobných motorových vozidiel  3 187 tis. Sk. 

	Mimorozpočtové prostriedky v sume 2 407 tis. Sk boli použité na nákup výpočtovej techniky (80 tis. Sk), na nákup interiérového vybavenia a výpočtovej techniky pre Burzu práce v rámci projektu EURES (97 tis. Sk) a pre účely detských domovov (2 230 tis. Sk). 

V ústrednom orgáne bolo obstarávanie kapitálových aktív z prostriedkov ŠR realizované v sume 23 919 tis. Sk, z toho prostriedky z predchádzajúceho roka v sume 10 882 tis. Sk. Použité boli na rekonštrukciu výťahov (7 245 tis. Sk) a ústredného kúrenia (116 tis. Sk), na nákup výpočtovej techniky (8 774 tis. Sk), softvéru (917 tis. Sk) a licencií (1 953 tis. Sk), na nákup prevádzkových zariadení (842 tis. Sk), kopírovacích strojov (747 tis. Sk), prevádzkového zariadenia na zabezpečenie náhradného zdroja elektrickej energie (247 tis. Sk), telekomunikačnej techniky (31 tis. Sk), nábytku (1 044 tis. Sk), prípravnú a projektovú dokumentáciu (350 tis. Sk), stavebné úpravy a odsávanie v garáži (1 651 tis. Sk) a iné. Obstarávanie kapitálových aktív z prostriedkov ESF bolo realizované v sume 3 571 tis. Sk (100,0 %) a zo spolufinancovania zo ŠR v sume 1 786 tis. Sk (100,0 %) na nákup výpočtovej techniky a licencií.

Kapitálové transfery boli poskytnuté v sume 155 661 tis. Sk (96,4 %), z toho 29 104 tis. Sk (87,1 %) tvoria kapitálové transfery z predchádzajúceho roka poskytnuté v rámci programu Rozvoj lokálnej infraštruktúry rozpočtovým organizáciám, obciam, občianskym združeniam, cirkvám a neziskovým právnickým osobám. 

Kapitálové transfery boli poskytnuté v členení na 

-	kapitálové transfery v rámci verejnej správy v sume 31 972 tis. Sk (90,9 %), z toho

•	príspevkovej organizácii Centrum vzdelávania MPSVR SR v sume 3 000 tis. Sk (100,0 %) na rekonštrukciu a modernizáciu Účelového zariadenia Malá Lučivná,

•	prostriedky poskytnuté úradmi práce, sociálnych vecí a rodiny v rámci programu Rozvoj lokálnej infraštruktúry v sume  6 508 tis. Sk (66,9 %),

•	prostriedky poskytnuté Fondom sociálneho rozvoja v rámci programu Rozvoj lokálnej infraštruktúry v sume  16 600 tis. Sk (100,0 %),

•	prostriedky úveru Rozvojovej banky rady Európy na realizáciu projektu Transformácia existujúcich zariadení sociálnych služieb v sume 5 864 tis. Sk (100,0 %) pre Domov sociálnych služieb Kysucké Nové Mesto na projekt Nadstavba a stavebné úpravy (1 066 tis. Sk), pre Domov sociálnych služieb Liptovský Mikuláš na projekt Prestavba hospodárskeho pavilónu (3 078 tis. Sk) a pre Domov sociálnych služieb Brezovička na projekt Rekonštrukcia podkrovia a prístavba (1 720 tis. Sk).

-	kapitálové transfery jednotlivcom a neziskovým právnickým osobám v sume 123 689 tis. Sk (98,0 %), z toho

•	dotácie poskytnuté v súlade s Výnosom Ministerstva práce, sociálnych vecí a rodiny SR zo 14. decembra 2005 č. 3749/2005-II/1 o poskytovaní dotácií v pôsobnosti Ministerstva práce, sociálnych vecí a rodiny SR podľa § 2 na podporu rozvoja sociálnej starostlivosti a sociálnej pomoci v sume 55 909 tis. Sk (98,6 %). Na 132 schválených projektov bolo poskytnutých 55 928 tis. Sk, do 31. 12. 2006 boli vrátené nepoužité prostriedky v sume 19 tis. Sk (príloha č. 6),

•	prostriedky poskytnuté úradmi práce, sociálnych vecí a rodiny v rámci programu Rozvoj lokálnej infraštruktúry v sume  5 996 tis. Sk (84,4 %),

•	prostriedky poskytnuté Fondom sociálneho rozvoja v rámci programu Rozvoj lokálnej infraštruktúry v sume  61 784 tis. Sk (98,9 %).

1.3.1.1. Výdavky vynaložené na zahraničné pracovné cesty (ZPC)

Inštitút pre pracovnú rehabilitáciu občanov so zmenenou pracovnou schopnosťou

Výdavky na ZPC boli vynaložené v sume 6 tis. Sk, a to na účasť na medzinárodnej  súťaži  mladých knihárov a prehliadku Ústavu sociálnej starostlivosti pre telesne postihnutú mládež v Brne vrátane absolvovania výstavy Medzinárodného veľtrhu zdravotníckej techniky, rehabilitácie a zdravia, pričom boli zmapované ponuky liečebných, rehabilitačných prístrojov, zariadení  a ergoterapeutických pomôcok.

Rehabilitačné stredisko pre zrakovo postihnutých 

V roku 2006 neboli realizované zahraničné pracovné cesty. 

Centrum pre medzinárodnoprávnu  ochranu  detí a mládeže 

Výdavky na zahraničné  pracovné cesty sa čerpali v sume  288 tis. Sk. Prínosom boli  uskutočnené rokovania k otázkam medzinárodných osvojení, podpore adoptívnych rodín po príchode dieťaťa do prijímajúcej krajiny, nadviazanie užšej a efektívnejšej spolupráce s ostatnými zahraničnými subjektmi v oblasti aplikácie európskeho nariadenia 2201/2003 Brusel II BIS vo vzťahu k Haagskemu dohovoru, vzájomné obohatenie o poznatky z praxe, účasť na  konferenciách, komisiách a seminároch k predmetnej problematike a otázky vzájomnej spolupráce s partnerskými organizáciami. 
   
Fond sociálneho rozvoja

	Výdavky na ZPC predstavovali 762 tis. Sk. Realizované boli účasti na konferenciách, seminároch, workshopoch a školeniach k problematike projektov financovaných zo štrukturálnych fondov.

Národný inšpektorát práce

Zahraničné pracovné cesty súviseli s činnosťou Národného inšpektorátu práce, ktorý sa formou poskytovania informácii podieľa na aproximácii národných legislatívnych a právnych dokumentov z oblasti ochrany práce s dokumentmi EÚ pri zachovaní národných charakteristík, pôsobí v niekoľkých zahraničných skupinách a výboroch v kapitole „13 – sociálna politika a zamestnanosť“ a „9 – doprava“ a zároveň pôsobí ako tzv. „Národné kontaktné miesto“ pre Európsku agentúru pre BOZP so sídlom v Bilbao. Po zrealizovaní refundácií ZPC za rok 2006 bola výška cestovných náhrad vykázaná v sume 862 tis. Sk.

Ústredie práce, sociálnych vecí a rodiny

	Výdavky na zahraničné pracovné cesty predstavovali sumu 3 758 tis. Sk vrátane všetkých zdrojov, z toho výdavky uhradené z úrovne Ústredia PSVR 2 306 tis. Sk. V rámci projektu EURES bolo na zahraničné pracovné cesty vrátane refundácie jednotlivým úradom PSVR pre zamestnancov oddelení EURES vyplatených z mimorozpočtových zdrojov 678 tis. Sk. V nadväznosti na zahraničné aktivity Ústredie práce, sociálnych vecí a rodiny realizovalo záväzky vyplývajúce pre Slovenskú republiku z uzatvorených medzinárodných zmlúv v oblasti sociálnych vecí a služieb zamestnanosti. Uskutočnilo sa 75 zahraničných pracovných ciest, ktoré sa konali v rámci realizovaných projektov, ako aj s cieľom získať nové kontakty, výmenu skúseností a aplikácie získaných poznatkov v podmienkach Slovenskej republiky. Realizovala sa účasť na workshopoch, konferenciách, účasť v expertnej ICT pracovnej skupine a skupine zameranej na problematiku dlhodobej nezamestnanosti Európskej komisie v Bruseli, účasť na pravidelných zasadnutiach skupiny generálnych riaditeľov verejných služieb zamestnanosti EÚ. 

Ministerstvo práce, sociálnych vecí a rodiny SR 

Výdavky na zahraničné pracovné cesty predstavovali sumu 11 982 tis. Sk, toho výdavky v sume 332 tis. Sk boli za cesty technického charakteru (odvoz a dovoz na letisko Schwechat a zabezpečenie dopravy účastníkov na pracovné rokovania v ČR). 

Výdavky na 95. zasadnutie Generálnej  konferencie Medzinárodnej organizácie práce predstavovali 1 884 tis. Sk. 

Najčastejšie ZPC boli na zasadnutia orgánov Európskej komisie (EK)  v Bruseli (37 % z celkového počtu zrealizovaných ZPC). Cestovné náklady na väčšinu uvedených ciest refundovala EK. Zahraničné pracovné cesty sa uskutočňovali na základe pozvaní predsedníctva v EÚ a pozvaní z partnerských ministerstiev, riešili sa aktuálne otázky zamestnanosti, začleňovania občanov s postihnutím na trh práce, migrácie, zvyšovania konkurencieschopnosti, starnutia populácie, globalizácii, ako aj k problematike rovnosti príležitostí, postavenia žien v rozhodovacích pozíciách a posilnení ich úlohy v spoločnosti, ďalej sa zameriavali na nadväzovanie nových kontaktov a rozširovanie bilaterálnej a multilaterálnej spolupráce s členskými krajinami EÚ, otázky o pracovnom čase, boji proti násiliu voči ženám, domácemu násiliu, rodovej rovnosti, zintenzívnenia cezhraničnej práce, poskytovania služieb a presadzovania predpisov v oblasti sociálnej pomoci.

Inštitút pre výskum práce a rodiny 

V príspevkovej organizácii z prostriedkov štátneho rozpočtu bolo na zahraničné pracovné cesty vynaložených 261 tis. Sk, z prostriedkov EÚ a spolufinancovania zo ŠR 29 tis. Sk a z vlastných prostriedkov 1 425 tis. Sk. Účasť na zahraničných pracovných cestách (krátkodobé pobyty, konferencie, semináre, workshopy) súvisela s plnením poslania organizácie. Na zahraničných služobných cestách získavali zamestnanci prehľad o vedecko-výskumných a odborných prioritách iných medzinárodných inštitúcií, o možnostiach zapojiť sa do medzinárodných projektov, čím sa zvyšuje koordinačný potenciál pre medzinárodnú vedecko-výskumnú spoluprácu, počas nich plnili konkrétne úlohy plynúce z riešených projektov (napr. v rámci nadnárodných partnerstiev v rámci projektov financovaných z IS EQUAL), prezentovali výsledky svojej práce a odborné zámery zriaďovateľa a prispievali k odbornej spolupráci na nadnárodnej úrovni. 

Centrum vzdelávania MPSVR SR

Výdavky z prostriedkov štátneho rozpočtu predstavovali sumu 21 tis. Sk a z vlastných zdrojov 14 tis. Sk. Bola to účasť na medzinárodných konferenciách, pracovné stretnutie zástupcov vzdelávacích inštitúcií ČR a SR, príprava projektov a komunitárnych programov Socrates a Leonardo da Vinci, príprava programu na medzinárodný seminár Spolupráca v oblasti celoživotného vzdelávania a odborná stáž v rámci projektu ESF Nové zručnosti vo verejnom sektore a nové stratégie rozvoja regiónov.
       
Technická inšpekcia

	Z prostriedkov štátneho rozpočtu neboli realizované zahraničné pracovné cesty.

1.3.2. Výdavky kapitoly podľa funkčnej  klasifikácie

Výdavky kapitoly v sume 48 888 100 tis. Sk boli v štrukturálnom triedení podľa ich účelu (funkčnej klasifikácie) čerpané prevažne v oddiele 10 - sociálne zabezpečenie v sume 43 524 093 tis. Sk (89,03 %), v oddiele 04 – ekonomická oblasť v sume 5 327 758 tis. Sk (10,90 %), v oddiele 08 – rekreácia, kultúra a náboženstvo v sume 20 575 tis. Sk (0,04 %) a len nepatrná časť v oddiele 09 – vzdelávanie v sume 15 662 tis. Sk (0,03 %) a 02 – obrana v sume 12 tis. Sk.

1.3.3. Vyhodnotenie plnenia programovej štruktúry kapitoly

Rozpočet kapitoly v roku 2006 tvorili nasledovné programy:

07C Sociálna inklúzia
07E Tvorba a implementácia politík
a medzirezortné podprogramy:
06G02 Kvalita služieb zamestnanosti 
06G03 Technická pomoc - MPSVR SR
06G04 Aktívna politika trhu práce a zvýšenie zamestnateľnosti - MPSVR SR
06H09 Hospodárska mobilizácia MPSVR SR (gestor MH SR).

Zámerom programu 07C Sociálna inklúzia bolo poskytovanie pomoci v hmotnej núdzi, podpora rodiny, kompenzácia sociálnych dôsledkov ťažkého zdravotného postihnutia osôb a podpora iniciatív sociálneho začlenenia efektívnym a transparentným spôsobom. Výdavky na program boli schválené v sume 39 560 132 tis. Sk, po rozpočtových opatreniach upravené na 39 771 810 tis. Sk. Čerpanie výdavkov predstavuje sumu 39 462 729 tis. Sk (99,2 %) vrátane mimorozpočtových prostriedkov v sume 17 282 tis. Sk. V rámci podprogramu 07C01 Pomoc v hmotnej núdzi bolo vyplatených 8 308 127 tis. Sk (98,5 %) vrátane poskytnutých dotácií v zmysle Výnosu Ministerstva práce, sociálnych vecí a rodiny Slovenskej republiky zo 14. decembra 2005 č. 3749/2005-II/1 o poskytovaní dotácií v pôsobnosti Ministerstva práce, sociálnych vecí a rodiny Slovenskej republiky a náhradného výživného. V zmysle zákona o pomoci v hmotnej núdzi sa v rámci dávky v hmotnej núdzi poskytuje občanom v hmotnej núdzi aj príspevok na zdravotnú starostlivosť, aktivačný príspevok, príspevok na bývanie a ochranný príspevok. Resocializačný príspevok vyplácaný v rámci prvku 07C0101 Dávka v hmotnej núdzi občanom, ktorí boli prepustení z výkonu trestu odňatia slobody, dosiahol výšku 2 944  tis. Sk. Podrobné čerpanie je uvedené v prílohe č. 3.
	
V podprograme 07C02 Podpora rodiny boli čerpané finančné   prostriedky  v  sume  20 868 598 tis. Sk (99,5 %), z toho na prídavok na dieťa v sume 8 461 064 tis. Sk, rodičovský príspevok v sume 7 058 224 tis. Sk a na ostatné príspevky na podporu rodiny 351 007 tis. Sk. V rámci výdavkov na ostatné príspevky na podporu rodiny boli  vyplatené finančné prostriedky na príspevok pri narodení dieťaťa a príspevok rodičom, ktorým sa súčasne narodili tri alebo viac detí v sume  231 585 tis. Sk, zaopatrovací príspevok v sume 5 tis. Sk  a  príspevok na pohreb v sume 119 417 tis. Sk. Výdavky na štátom platené poistné za osoby starajúce sa o dieťa boli  poskytnuté v sume 4 998 303 tis. Sk a sú osobitne komentované v časti 1.3.1. 

Na kompenzáciu sociálnych dôsledkov ťažkého zdravotného postihnutia v  podprograme 07C03 bolo vyplatených 5 259 221 tis. Sk (99,6 %). Najvyšší objem výdavkov predstavuje čerpanie na peňažnom príspevku za opatrovanie v sume 2 771 270 tis. Sk. Na kompenzáciu zvýšených nákladov spojených s diétnym stravovaním, hygienou a opotrebovaním šatstva a prevádzkou motorového vozidla bolo vyplatených 1 425 891 tis. Sk, na kúpu osobných motorových vozidiel 229 857 tis. Sk. Peňažný  príspevok  na osobnú asistenciu dosiahol sumu 471 405 tis. Sk a ostatné peňažné príspevky  na kompenzáciu ťažkého zdravotného postihnutia 360 798 tis. Sk. 

V rámci podprogramu 07C04 Iniciatívy v oblasti sociálnej inklúzie boli čerpané výdavky v sume 410 199 tis. Sk (92,8 %), z toho za zvýšenie zamestnateľnosti cez Fond sociálneho rozvoja 149 888 tis. Sk (94,9 %), na Program podpory komunitnej sociálnej práce 109 909 tis. Sk (83,3 %) a na ostatné iniciatívy 150 402 tis. Sk (98,9 %). 

V podprograme 07C05 Starostlivosť o ohrozené deti čerpanie výdavkov predstavovalo sumu 1 866 684 tis. Sk (98,9 %), z toho mimorozpočtové prostriedky tvorili 17 282 tis. Sk. Výdavky na ústavnú starostlivosť v štátnych detských domovoch boli čerpané v sume 1 421 829 tis. Sk (101,1 %) vrátane mimorozpočtových zdrojov v sume 17 282 tis. Sk. Na ústavnú starostlivosť v neštátnych zariadeniach bolo poskytnutých 133 151 tis. Sk a výdavky na náhradnú rodinnú starostlivosť predstavovali 293 397 tis. Sk. Výdavky na prevenciu a sanáciu boli čerpané v sume 18 307 tis. Sk (61,0 %). Dôvodom nízkeho čerpania bolo neúspešné verejné obstarávanie z dôvodu nedostatku akreditovaných subjektov, časovej náročnosti verejného obstarávania a vykonanie úhrady až po zverení dieťaťa do starostlivosti budúcim náhradným rodičom.

V podprograme 07C06 Nesystémové dávky sociálneho poistenia bolo poskytnutých 1 135 700 tis. Sk (100 %). V priebehu roka 2006 bol v programovej štruktúre doplnený podprogram 07C07 Vianočný príspevok dôchodcom s výdavkami v sume 1 614 200 tis. Sk (100,0 %). Uvedené výdavky sú komentované v časti 1.3.1.

Program 07E Tvorba a implementácia politík je zameraný na zvyšovanie kvality výkonu štátnej správy v oblasti sociálnych vecí, služieb zamestnanosti pri implementácii politík a súvisiacich právnych noriem. Výdavky boli zabezpečované v rámci podprogramov riadiaca, koncepčná a výskumná činnosť a výkon štátnej správy na úseku sociálnych vecí, rodiny, práce a zamestnanosti, a to na činnosť ústredného orgánu, príspevkových organizácií, Ústredia a úradov práce, sociálnych vecí a rodiny, Centra pre medzinárodnoprávnu ochranu detí a mládeže a Národného inšpektorátu práce a inšpektorátov práce. Rozpočet uvedeného programu v sume 4 645 260 tis. Sk, po vykonaných rozpočtových opatreniach 4 700 436 tis. Sk, bol čerpaný v sume 4 603 446 tis. Sk (97,9 %) vrátane mimorozpočtových prostriedkov v sume 6 968 tis. Sk. 

Ministerstvo práce, sociálnych vecí a rodiny SR ako účastník medzirezortného programu 06G Ľudské zdroje riešilo podprogramy, ktorých výdavky boli určené na zabezpečenie financovania nástrojov aktívnej politiky trhu práce v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zámerom medzirezortného programu je vytváranie podmienok na zlepšenie zamestnateľnosti znevýhodnených uchádzačov o zamestnanie pre rozvoj moderných služieb zamestnanosti, zlepšenie celkovej situácie v oblasti rovnosti príležitostí, antidiskriminácie a podpory sociálnej inklúzie realizovaním projektov financovaných z rozpočtu EÚ a spolufinancovaných zo štátneho rozpočtu.

Podprogram  06G02  Kvalita   služieb   zamestnanosti   bol  rozpočtovaný  v sume 1 077 094 tis. Sk, po vykonaných rozpočtových opatreniach v sume 1 297 916 tis. Sk a čerpanie predstavovalo 1 290 526 tis. Sk (99,4 %). Z uvedeného podprogramu sa zabezpečovalo financovanie národných projektov podľa opatrení programu SOP ĽZ, JPD NUTS II Cieľ 3 a opatrenia iniciatívy EQUAL.

Výdavky  na   podprogram   06G03  Technická pomoc - MPSVR SR    rozpočtované  v  sume 113 075 tis. Sk, po úprave rozpočtu v sume 112 089 tis. Sk, boli čerpané v sume 112 089 tis. Sk. (100,0 %). V rámci podprogramu bola financovaná limitovaná a nelimitovaná technická pomoc SOP ĽZ, JPD NUTS II Cieľ 3 a IS EQUAL.

Podprogram 06G04 Aktívna politika trhu práce a zvýšenie zamestnateľnosti - MPSVR SR rozpočtovaný v sume 3 530 134 tis. Sk, po vykonaných rozpočtových opatreniach v sume 3 614 865 tis. Sk, bol čerpaný v sume 3 419 298 tis. Sk (94,6 %) vrátane mimorozpočtových prostriedkov v sume 50 tis. Sk. Uvedený podprogram obsahuje prvky na plnenie priorít a opatrení programových dokumentov SOP ĽZ a JPD NUTS II Cieľ 3. Všetky výdavky s výnimkou prvku 06G0404 boli financované systémom refundácie na prvotne použitý zdroj 111 - štátny rozpočet.
 
Prvok 06G0404 Národné programy na rozvoj aktívnej politiky trhu práce a zvýšenie zamestnateľnosti bol rozpočtovaný v sume 1 434 837 tis. Sk, po úprave rozpočtu 1 951 677 tis. Sk a čerpaný v sume 1 767 434 tis. Sk (90,6 %) vrátane mimorozpočtových prostriedkov v sume 50 tis. Sk. V rámci tohto prvku boli rozpočtované výdavky pre Inštitút pre pracovnú rehabilitáciu občanov so zmenenou pracovnou schopnosťou, Rehabilitačné stredisko pre zrakovo postihnutých a na aktívnu politiku trhu práce. V rámci aktívnej  politiky  trhu  práce  bol  pre úrady práce, sociálnych vecí a rodiny schválený rozpočet vo výške 1 339 195 tis. Sk, upravený rozpočet po zrealizovaní všetkých rozpočtových opatrení v sledovanom období dosiahol výšku 1 829 195 tis. Sk a bol použitý v sume 1 644 985 tis. Sk  (89,9 %) na zabezpečenie financovania: 

-	záväzkov z dohôd uzatvorených do 31.12.2003 v zmysle zákona č. 387/1996 Z. z. o zamestnanosti v znení neskorších predpisov,
-	záväzkov z dohôd uzatvorených do 31.12.2005 v zmysle zákona  č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,
-	nových aktívnych opatrení schválených Ústredím práce, sociálnych vecí a rodiny a MPSVR SR, podľa § 54 zákona o službách zamestnanosti, v roku 2005 a v roku 2006 na realizáciu  pilotných projektov 

•	na základe výzvy Ústredia práce, sociálnych vecí a rodiny č. 1/2006 k projektu Podpora vytvárania nových pracovných miest formou nenávratných paušálnych príspevkov bolo kladne rozhodnutých 2 675 projektov v sume 808 mil. Sk,
•	 na výzvu Ústredia práce, sociálnych vecí a rodiny č. 2/2006 k projektu Podpora tvorby nových pracovných miest formou nenávratných paušálnych príspevkov v okrese Lučenec a Poltár bola schválená realizácia 4 projektov vo finančnom objeme 5 mil. Sk,
•	na projekt Dokončenie základnej školy zameraný na overenie nových aktívnych opatrení na trhu práce s cieľom umožniť dokončenie základného vzdelania a uľahčenie vstupu alebo návratu na trh práce tým uchádzačom o zamestnanie, ktorí sú z dôvodu nedostatočného alebo žiadneho vzdelania nezamestnateľní bolo vyčerpaných 431 223 Sk; projekt absolvovalo 86 uchádzačov o zamestnanie,
•	na realizáciu projektu Rómsky asistent detského lekára bolo vyčerpaných 2 669 463 Sk a  vytvorených 19 pracovných miest,
•	na projekt Rómsky asistent učiteľa boli vyčlenené finančné prostriedky vo výške 10 000 tis. Sk; v súčasnosti prebieha realizácia záverečnej fázy, preto nie je možné vyčísliť celkové čerpanie finančných prostriedkov.

Ďalej boli zo štátneho rozpočtu na aktívnu politiku trhu práce vyčlenené prostriedky na  individuálnu štátnu pomoc, a to formou príspevku na vytvorenie nového pracovného miesta a príspevku na vzdelávanie zamestnanca prijatého na novovytvorené pracovné miesto v celkovej výške 426 574 tis. Sk pre KIA Motors Slovakia, s.r.o., PCA Slovakia, s.r.o., Univerzal Media Corporation, s.r.o., Mobis Slovakia, s.r.o. a Visteon Slovakia, s.r.o.

Realizácia národných projektov na rozvoj aktívnej politiky trhu práce a rozvoj zamestnateľnosti zo zdroja štátny rozpočet a z rozpočtu EÚ sa prejavila pozitívne na merateľných ukazovateľoch trhu práce.

V roku 2006 dosiahol priemerný stav uchádzačov o zamestnanie 299,2 tis. osôb. V porovnaní s rokom 2005 je to pokles o 41,2 tis. osôb, t. j. o 12,1 %. Priemerný počet disponibilných uchádzačov o zamestnanie dosiahol v roku 2006 počet 265,4 tis. osôb. V medziročnom porovnaní je to menej o 35,8 tis. osôb, t. j. o 11,9 %.
V decembri 2006 úrady práce, sociálnych vecí a rodiny evidovali 273,4 tis. uchádzačov o zamestnanie, t. j. medziročný pokles o 60,4 tis. osôb (o 18,1 %) a  240,6 tis. disponibilných uchádzačov o zamestnanie, t. j. v medziročnom porovnaní o 53,2 tis. osôb  (o 18,1 %) menej ako v decembri 2005. Počet uchádzačov o zamestnanie evidovaných v jednotlivých mesiacoch v priebehu roka 2006 od februára do novembra postupne klesal. Nárast počtu uchádzačov o zamestnanie bol zaznamenaný v  mesiacoch január a  december. U  disponibilných uchádzačov o zamestnanie došlo k nárastu taktiež v mesiacoch január  a  december 2006. 

Miera evidovanej nezamestnanosti (disponibilná) dosiahla v priemere v roku 2006 10,4 % a tak si zachovala podobne ako v roku 2005 klesajúci trend v priebehu celého roka, pričom medziročne klesla o 1,3 percentuálneho bodu. V decembri 2006 dosiahla úroveň 9,4 %, čo v medziročnom porovnaní znamená pokles o 2,0 percentuálneho bodu. Rok 2006 bol charakteristický výrazným poklesom miery evidovanej nezamestnanosti, keď miera evidovanej nezamestnanosti zaznamenala historicky najnižšie hodnoty a  prvýkrát od roku 1997 poklesla pod 10 %.

Miera nezamestnanosti vypočítaná z celkového počtu uchádzačov o zamestnanie dosiahla v priemere v roku 2006 úroveň 11,7 % a tiež klesala v priebehu celého roka, pričom medziročne klesla o 1,5 p. b. V decembri 2006 dosiahla úroveň 10,7 % a medziročne poklesla o 2,2 p. b. Do evidencie úradov práce, sociálnych vecí a rodiny pribudlo za rok 2006 celkovo 301,3 tis. nových uchádzačov o zamestnanie a v porovnaní s rokom 2005 je to o 17,5 tis. uchádzačov o zamestnanie menej. Z úradov  práce, sociálnych vecí a rodiny bolo v priebehu roka 2006 vyradených z evidencie spolu 361,7 tis. uchádzačov o zamestnanie, t. j. priemerne za mesiac 30,1 tis. uchádzačov o zamestnanie. V porovnaní s rokom 2005 je to o 6,5 tis. menej.

Za rok 2006 bolo celkovo umiestnených 220,4 tis. uchádzačov o zamestnanie (t.j. 60,9 % zo všetkých vyradených uchádzačov o zamestnanie), vyradených pre nespoluprácu  62,3 tis. uchádzačov o zamestnanie (t. j. 17,2 % zo všetkých vyradených uchádzačov o zamestnanie) a ostatných vyradených 79 tis. uchádzačov o zamestnanie (t. j. 21,9 %). V medziročnom porovnaní bolo v r. 2006 celkovo umiestnených o 1,5 tis. viac uchádzačov o zamestnanie, vyradených pre nespoluprácu o 2,2 tis. uchádzačov o zamestnanie menej a ostatných vyradených menej o 5,8 tis. uchádzačov o zamestnanie.
	
Najpočetnejšou z rizikových skupín sú dlhodobo nezamestnaní. Ku koncu decembra 2006 bolo v evidencii 144,8 tis. dlhodobo nezamestnaných, čo je 53,0 % z celkového počtu uchádzačov o zamestnanie. V porovnaní s rokom 2005 to predstavuje pokles o 15,3 p. b (- 26 tis. ľudí). V priemere bolo v roku 2006 v evidencii 156,3 tis. dlhodobo nezamestnaných, čo v porovnaní s rokom 2005 predstavuje percentuálny pokles o 12,4 %.

Na podprogram 06H09 Hospodárska mobilizácia  MPSVR SR bola rozpočtovaná suma 1 000 tis. Sk, po úprave rozpočtu 12 tis. Sk a čerpanie bolo na 100,0 %. 

1.3.4. Výdavky kapitoly, kryté prostriedkami z rozpočtu EÚ

Výdavky z rozpočtu EÚ rozpočtované v sume 2 391 691 tis. Sk, po úprave rozpočtu 2 324 935 tis. Sk, boli čerpané v sume 2 313 094 tis. Sk (99,5 %), z toho výdavky Európskeho sociálneho fondu (ESF) v sume 2 312 810 tis. Sk (99,5 %) a výdavky Európskeho fondu regionálneho rozvoja (EFRR) v sume 284 tis. Sk (77,8 %).

Čerpanie prostriedkov rozpočtovaných na Európsky sociálny fond
(tis. Sk)
Ukazovateľ	Schválený
rozpočet	Upravený
rozpočet	Skutočnosť
	Plnenie v %	
Zdroj EÚ (1161)					
- príjmy 	2 391 691	1 761 750	2 112 492	119,9	
- výdavky	2 391 691	1 775 164	1 770 281	99,7	
Zdroj ŠR (1162)					
- príjmy	0	0	5 131 5 131	0,0	
- výdavky	893 775	422 582	421 015 	99,6	
Zdroj EÚ (1361)					
- príjmy 	0	582 048	485 720	83,5	
- výdavky	0	549 487	542 529	98,7	
Zdroj ŠR (1362)					
- výdavky	0	325 595	320 289	98,4	

Čerpanie prostriedkov rozpočtovaných na Európsky fond regionálneho rozvoja
 (tis. Sk)
Ukazovateľ	Schválený
rozpočet	Upravený
rozpočet	Skutočnosť
	Plnenie v %	
Zdroj EÚ (1351)					
- výdavky	0	284	284	100,0	
Zdroj ŠR (1352)					
- výdavky	0	81	81	100,0	

Čerpanie prostriedkov zo zdroja EÚ a zo zdroja spolufinancovanie zo ŠR je komentované v časti 1.3.1.

1.4. Výsledok rozpočtového hospodárenia rozpočtovej kapitoly
(tis. Sk)
Ukazovateľ	Schválený
rozpočet	Upravený
rozpočet	Skutočnosť

Príjmy spolu	2 769 276	2 721 391	3 505 662	
z toho: prijaté z rozpočtu EÚ	2 391 691	2 343 798	2 598 212	
Výdavky spolu	48 926 695	49 497 128	48 888 100	
z toho: kryté prostriedkami EÚ	2 391 691	2 324 935	2 313 094	
Saldo príjmov a výdavkov	- 46 157 419	- 46 775 737	- 45 382 438	
z toho: z prostriedkov EÚ	0	18 863	285 118	

V porovnaní so skutočne dosiahnutými výsledkami predchádzajúceho roka bol v schválenom rozpočte založený celkový rast príjmov o 383 178 tis. Sk a výdavkov o 5 559 494 tis. Sk.

	V schválenom rozpočte kapitoly na rok 2006 boli obsiahnuté finančné vzťahy k rozpočtu Európskej únie, a to očakávané rozpočtové príjmy z rozpočtu EÚ v celkovej sume 2 391 691 tis. Sk a výdavky kryté prostriedkami EÚ v sume 2 391 691 tis. Sk. 

V štruktúre príjmov kapitoly bol záväzný ukazovateľ v sume 377 585 tis. Sk rozpočtovaný o 35 tis. Sk vyššie v porovnaní so schváleným rozpočtom roka 2005. Z rozpočtovanej sumy podstatnú časť tvorili odvody za neplnenie povinného podielu zamestnávania občanov so ZPS, príjmy z pokút uložených orgánmi štátneho dozoru nad bezpečnosťou práce na základe výkonu dozoru, vrátené platby z poskytnutých dávok sociálnej pomoci a z príspevkov poskytnutých v rámci aktívnej politiky trhu práce a pod. Príjmy z rozpočtu EÚ sa na celkových príjmoch podieľajú 86,4 % s nárastom oproti rozpočtu roku 2005 o 195,7 mil. Sk. 

	Výdavky rozpočtu kapitoly boli rozpočtované v období dolaďovania reformy sociálneho systému a úsilia napĺňať ciele národnej politiky zamestnanosti. Rozpočet výdavkov EÚ bol zameraný na projekty na zvýšenie zamestnanosti na Slovensku, a to najmä na zvýšenie zamestnanosti skupín postihnutých a ohrozených sociálnym vylúčením, na zlepšenie kvality vzdelávania a prístupu k vzdelávaniu, prepojenie celoživotného vzdelávania a trhu práce, pokračovanie štrukturálnych zmien v oblasti ľudských zdrojov v súkromnom aj verejnom sektore.

	V priebehu roka na základe jednotlivých rozpočtových opatrení vyplývajúcich zo zákona o rozpočtových pravidlách došlo k úprave schválených príjmov a výdavkov štátneho rozpočtu. Schválené príjmy boli znížené o 47 885 tis. Sk a upravené na sumu 2 721 391 tis. Sk a celkové výdavky zvýšené o 570 433 tis. Sk na sumu 49 497 128 tis. Sk. Pôvodný schodok vo výške 46 157 419 tis. Sk sa zvýšil na 46 775 737 tis. Sk (o 618 318 tis. Sk).

	V skutočnosti dosiahli celkové príjmy sumu 3 505 662 tis. Sk, čo je o 736 386 tis. Sk viac oproti schválenému rozpočtu a o 784 271 tis. Sk viac v porovnaní s upraveným rozpočtom. Celkové príjmy vzrástli oproti predchádzajúcemu roku o 1 119 564 tis. Sk (index 146,9).

	Skutočné celkové výdavky boli čerpané v sume 48 888 100 tis. Sk a boli o 38 595 tis. Sk nižšie oproti schválenému rozpočtu a o 609 028 tis. Sk nižšie oproti upravenému rozpočtu. V porovnaní s rokom 2005 sa celkové výdavky zvýšili o 5 520 899 tis. Sk (index 112,7).

	Výsledný schodok dosiahol 45 382 438 tis. Sk a je o 774 981 tis. Sk nižší oproti schválenému rozpočtu a o 1 393 299 tis. Sk nižší oproti upravenému rozpočtu. Na jeho znížení sa podieľa vyššie inkaso rozpočtových príjmov a nižšie čerpanie výdavkov  oproti rozpočtovaným. Medziročne sa zvýšil o 4 401 335 tis. Sk (index 110,7). 

	Podrobnejšie hodnotenie príjmov a výdavkov je uvedené v príslušných častiach správy.

     1.5. Finančné operácie 

Na základe usmernenia Ministerstva financií SR sústava Ústredia práce, sociálnych vecí a rodiny odviedla v roku 2006 na účet kapitoly Všeobecná pokladničná správa spravovaný Ministerstvom financií SR príjmy z finančných operácií s finančnými aktívami v sume 41 990 tis. Sk, z toho 22 630 tis. Sk za rok 2005. Ide o príjmy zo splácania pohľadávok z návratných príspevkov na spoločensky účelné pracovné miesta od príjemcov, ktorým boli poskytnuté v zmysle § 95 zákona NR SR č. 387/1996 Z. z. o zamestnanosti v znení neskorších predpisov, t. j. poskytnuté návratné príspevky z aktívnej politiky zamestnanosti do 31. 12. 1996.

Použitie mimorozpočtových prostriedkov je komentované v časti 1.2., 1.3.1. a 1.6.
 
1.6. Zhodnotenie zamestnanosti

V rámci bežných výdavkov boli zo štátneho rozpočtu rozpočtované mzdy, platy, služobné príjmy a ostatné osobné vyrovnania vrátane rozpočtových opatrení v sume 2 865 107 tis. Sk a zo zdroja EÚ v sume 30 288 tis. Sk. Rozpočtovými opatreniami v sume 169 746 tis. Sk bolo riešené najmä zvýšenie stupnice platových taríf zamestnancov, proces transformácie detských domovov a odmeňovanie zamestnancov pracujúcich v oblasti riadenia a implementácie fondov EÚ formou refundácie miezd podľa uznesenia vlády SR č. 328/2004, č. 544/2005 a č. 727/2005 v súvislosti s čerpaním limitovanej technickej pomoci Európskeho sociálneho fondu. 

Skutočné čerpanie miezd, platov, služobných príjmov a ostatných osobných vyrovnaní predstavuje sumu 2 893 502 tis. Sk (99,9 %). Prostriedky štátneho rozpočtu boli čerpané v sume 2 862 560 tis. Sk (99,9 %), z toho spolufinancovanie zo ŠR 12 889 tis. Sk (100,0 %), prostriedky z rozpočtu EÚ v sume 30 288 tis. Sk (100,0 %) a výdavky v súlade s § 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov tvorili sumu 654 tis. Sk (od sponzorov na zabezpečenie rekreačnej a výchovnej činnosti počas organizovania detských táborov). Objem mzdových prostriedkov vyplatený zamestnancom v štátnej službe bol vo výške 1 892 201 tis. Sk (99,9%) a zamestnancom pri výkone práce vo verejnom záujme vo výške 1 001 301 tis. Sk( 100,0 %).
	
V roku 2006 zamestnával rezort MPSVR SR v rozpočtovej sfére v priemernom prepočítanom počte  13 804 zamestnancov, z toho v štátnej službe 8 692 a pri výkone práce vo verejnom záujme 5 112. Upravený rozpísaný limit na rok 2006 bol  14 085 zamestnancov, ktorý sa nenaplnil o 281 zamestnancov (2,0 %) predovšetkým v Ústredí práce, sociálnych vecí a rodiny (neplnenie o 211 zamestnancov), v ústrednom orgáne (neplnenie o 26 zamestnancov)  a v Národnom inšpektoráte práce (neplnenie o 25 zamestnancov).
	
Nadväzne na skutočné čerpanie miezd, platov, služobných príjmov a ostatných osobných vyrovnaní a skutočný počet zamestnancov dosiahol priemerný plat v rezorte MPSVR SR 17 468 Sk. Prekročenie rozpočtovaného priemerného platu (17 130 Sk) na rok 2006 o 338 Sk na zamestnanca umožnilo použitie finančných prostriedkov na platy za neobsadené pracovné miesta.

Vývoj priemerného platu v rozpočtových organizáciách
	(Sk)
organizácia	IPR	RSZP	CMPODM	FSR	NIP	ÚPSVR	ministerstvo	
rok 2005	15 417	16 373	26 465	23 209	20 765	16 080	26 948	
rok 2006	16 223	16 524	25 161	21 931	22 839	16 944	27 995	

								

								

								

Rozpočtové organizácie čerpali platové plnenia do výšky 100 % rozpočtovanej sumy, a to Inštitút pre pracovnú rehabilitáciu občanov so zmenenou pracovnou schopnosťou pri počte 135 zamestnancov dosiahol priemerný plat 16 223 Sk, Rehabilitačné stredisko pre zrakovo postihnutých pri počte 35 zamestnancov dosiahlo priemerný plat 16 524 Sk, Centrum pre medzinárodnoprávnu ochranu detí a mládeže pri počte 15 zamestnancov dosiahlo priemerný plat 25 161 Sk, Fond sociálneho rozvoja pri počte 107 zamestnancov dosiahol priemerný plat 21 931 Sk, Národný inšpektorát práce pri počte 410 zamestnancov (z toho 41 v NIP a 369 v IP) dosiahol priemerný plat 22 839 Sk (z toho 28 384 Sk v NIP a 22 223 Sk v IP) a Ústredie práce, sociálnych vecí a rodiny pri počte 12 716 zamestnancov (z toho 385 v ústredí a 12 331 v úradoch) dosiahlo priemerný plat 16 944 Sk (z toho v ústredí  24 660 a v úradoch   16 703 Sk). Najvyšší nárast priemerného platu oproti rozpočtovanému (zvýšenie o 5 562 Sk) vykázala organizácia Národný inšpektorát práce - ústredie z dôvodu neobsadenia  pracovných miest (10 osôb, 19,6 %).

	Ústredný orgán oproti rozpísanému počtu zamestnancov 412 zamestnával v priemernom prepočítanom počte 386 zamestnancov. Upravený rozpočet miezd, platov, služobných príjmov a ostatných osobných vyrovnaní v sume 132 204 tis. Sk čerpal v sume 129 671 tis. Sk (98,1 %). Z nečerpanej sumy 2 533 tis. Sk bol objem 106 tis. Sk vykázaný ako úspora ŠR a 2 427 tis. Sk ako úspora zo zdroja EÚ, ktorá zostala v štátnom rozpočte po vykonaných refundáciách miezd (v súlade s uzneseniami vlády SR prijatými k čerpaniu technickej pomoci zo štrukturálnych fondov). Uvedenému skutočnému čerpaniu platových plnení a počtu zamestnancov zodpovedal dosiahnutý priemerný plat 27 995 Sk, čo je zvýšenie oproti roku 2005 o 1 047 Sk. 

Príspevkové organizácie (bez Technickej inšpekcie) vykázali mzdové náklady v sume 19 439 tis. Sk pri priemernom prepočítanom počte 55 zamestnancov. Inštitút pre výskum práce a rodiny čerpal mzdové náklady vrátane mimorozpočtových zdrojov v sume 12 390 tis. Sk, čo pri priemernom prepočítanom počte 27 zamestnancov predstavuje priemerný plat 38 241 Sk (bez mimorozpočtových prostriedkov je priemerný plat 26 743 Sk). Centrum vzdelávania čerpalo mzdové náklady vrátane mimorozpočtových zdrojov vo výške 7 049 tis. Sk, čo pri priemernom prepočítanom počte 28 zamestnancov predstavuje priemerný plat 20 979 tis. Sk. Technická inšpekcia (bez príspevku zo štátneho rozpočtu) v zmysle § 31 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov bola k 1. júlu 2006 transformovaná na akciovú spoločnosť.

1.7. Zhodnotenie výsledkov kontrol 

Inštitút pre pracovnú rehabilitáciu občanov so zmenenou pracovnou schopnosťou

V priebehu roku 2006 sa uskutočňovali v jednotlivých mesiacoch  kontroly v pokladni IPR. Z ich výsledkov vyplýva, že neboli zistené žiadne nedostatky vo vedení  pokladničnej dokumentácie. Regionálnym úradom verejného zdravotníctva Bratislava bola vykonaná kontrola v stravovacom stredisku IPR na dodržiavanie príslušných ustanovení zákona č. 272/1994 Z. z.. Inšpektorátom práce Bratislava bola vykonaná inšpekcia práce zameraná  na kontrolu evidencie práce a poskytovanie prestávok na odpočinok. 

Rehabilitačné stredisko pre zrakovo postihnutých 

V organizácii nebola vykonaná vonkajšia kontrola hospodárenia s prostriedkami ŠR. Vnútornou kontrolou boli vykonané predbežné a priebežné finančné kontroly. 
Centrum pre medzinárodnoprávnu  ochranu  detí a mládeže 

	V organizácii boli vykonané predbežné a priebežné kontroly.

Fond sociálneho rozvoja

V organizácii bola vykonaná následná finančná kontrola zameraná na splnenie opatrení prijatých na nápravu nedostatkov zistených finančnou kontrolou správnosti použitia prostriedkov Európskeho sociálneho fondu v rámci SOP Ľudské zdroje a prostriedkov spolufinancovania zo štátneho rozpočtu SR a na odstránenie príčin ich vzniku v zmysle vykonanej kontroly. Úlohy, ktoré vyplynuli z následnej kontroly, boli splnené.

Národný inšpektorát práce

 V Národnom inšpektoráte práce bola vykonaná vnútorná kontrola. K výsledkom vnútornej kontroly boli prijaté opatrenia zamerané na inventúru uzatvorených zmlúv, vypracovanie interných noriem, na dodržiavanie smernice o predbežnej a priebežnej finančnej kontrole a smernice o cestovných náhradách (tuzemských), na dodržiavaní ustanovení zákona o účtovníctve a s tým súvisiace opatrenie, ktorým sa určujú podrobnosti o postupoch účtovania a rámcovej účtovnej osnove pre rozpočtové organizácie. 

V inšpektorátoch práce boli vykonané kontroly zamestnancami oddelenia vnútornej kontroly Národného inšpektorátu práce. Kontroly boli zamerané na dodržiavanie smerníc o finančnej kontrole a o cestovných náhradách, uplatňovanie zákona o účtovníctve a opatrenia, ktorým sa určujú podrobnosti o postupoch účtovania a rámcovej účtovnej osnove pre rozpočtové organizácie, ďalej na správu majetku štátu, hospodárenie s prostriedkami štátneho rozpočtu. K zisteným nedostatkom prijali inšpektoráty práce príslušné opatrenia.

Ústredie práce, sociálnych vecí a rodiny

Odbor kontroly Ústredia práce, sociálnych vecí a rodiny vykonal v roku 2006 na ústredí a vybraných úradoch práce, sociálnych vecí a rodiny nasledovné vnútorné kontroly zamerané na:

-	plnenie prijatých opatrení z predošlej kontroly realizovanej na základe zistených nedostatkov na Ústredí práce, sociálnych vecí a rodiny z vykonanej následnej finančnej kontroly správnosti odvodu správnych poplatkov v zmysle ustanovení zákona č. 145/1995 Z. z. o správnych poplatkoch v znení neskorších predpisov. Pri kontrole neboli zistené nedostatky,

-	nákup objektov v rámci transformácie detských domovov - transparentnosť, účelnosť, efektívnosť a hospodárnosť použitých finančných prostriedkov na Ústredí práce, sociálnych vecí a rodiny. Kontrolou boli zistené formálne nedostatky, na základe ktorých kontrolovaný subjekt prijal opatrenia na ich odstránenie,

-	plnenie opatrení prijatých na odstránenie nedostatkov zistených kontrolou dodržiavania zákona o správnom konaní v nadväznosti na zákon o sociálnej pomoci v súvislosti s posudkovou činnosťou v rámci odvolacieho konania na pracovisku Ústredia PSVR Košice. Predmetnou kontrolou neboli zistené nedostatky,

-	dodržiavanie zákona o správnom konaní v nadväznosti na zákon o sociálnej pomoci v súvislosti s dodržiavaním lehôt pri vybavovaní odvolaní proti rozhodnutiam prvostupňových orgánov vo veci sociálnej pomoci na pracoviskách ústredia Žilina a Banská Bystrica. V oboch prípadoch nebolo zistené porušenie všeobecne platných právnych predpisov ani interných predpisov Ústredia práce, sociálnych vecí a rodiny.

Odbor kontroly ústredia vykonal na úradoch práce, sociálnych vecí a rodiny celkom 103 kontrol, z toho v oblasti služieb zamestnanosti 15 kontrol, v oblasti sociálnych vecí 64 kontrolných akcií (v tom aj 6 kontrol, ktoré boli zahájené v roku 2005); v oblasti hospodárenia úradov a dodržiavania zákona o štátnej službe a dodržiavania zákona o sťažnostiach a zákona o petíciách spolu 22 kontrol.

V oblasti služieb zamestnanosti boli zistené nedostatky v 8 prípadoch. Porušenia zo strany zamestnancov úradov boli zistené najmä pri realizácii predbežnej finančnej kontroly, resp. nevykonanie predbežnej a priebežnej finančnej kontroly v zmysle ustanovení zákona o finančnej kontrole a vnútornom audite, nevykonanie kontroly dodržiavania podmienok uzatvorenej dohody, nedodržiavanie ustanovení interného predpisu (Spisového poriadku) v tom, že neboli označované došlé písomnosti odtlačkom prezentačnej pečiatky a podacím číslom centrálneho podacieho denníka. 

V oblasti sociálnych vecí boli zistené nedostatky v 41 prípadoch. Zamestnanci úradov práce nepostupovali v súlade so zákonom o finančnej kontrole pri realizácii predbežnej finančnej kontroly, ďalej boli zistené porušenia príslušných zákonov v oblasti sociálnych vecí v súvislosti s použitím a vyplácaním finančných prostriedkov štátneho rozpočtu poskytnutých ako peňažné príspevky na kompenzáciu dôsledkov ťažkého zdravotného poskytnutia, poskytnutých na štátne sociálne dávky a na zabezpečenie základných životných podmienok a pomoci v hmotnej núdzi. 

V oblasti hospodárenia z celkového počtu 22 kontrol boli zistené nedostatky v 14 prípadoch - porušenia boli najmä v nedodržiavaní príslušných ustanovení zákona o rozpočtových pravidlách, zákona o ochrane majetku štátu, zákona o účtovníctve, zákona o štátnej službe a zákona o sťažnostiach.

Na základe výsledkov kontrol riaditelia príslušných úradov prijali konkrétne opatrenia na odstránenie zistených nedostatkov, plnenie ktorých bude predmetom kontrol v nasledujúcom období.

Na Ústredí práce, sociálnych vecí a rodiny a vybraných úradoch práce, sociálnych vecí a rodiny boli vykonané nasledovné vonkajšie kontroly:

-	MPSVR SR vykonalo kontrolu zameranú na postup, výber a kúpu nehnuteľností v podmienkach ÚPSVR pre potreby ÚPSVR Prešov. Uvedená kontrola bola ukončená správou,

-	V roku 2006 po prvýkrát museli všetky národné siete EURES absolvovať audit výdavkov. Slovenská sieť EURES bola auditovaná spoločnosťou KPMG Slovensko, ktorá bola vybraná na základe prieskumu trhu práce. Audítorská spoločnosť potvrdila oprávnenosť výdavkov, ako boli uvedené v záverečnom vyúčtovaní zmluvy 2005/2006 medzi ÚPSVR a Európskou komisiou, čo potvrdila aj vo vyhlásení, ktoré tvorilo povinnú prílohu záverečného vyúčtovania. Výdavok za túto službu bol súčasťou vyúčtovania predmetnej zmluvy,

-	na Ústredí a vybraných úradoch práce, sociálnych vecí a rodiny boli vykonané správou finančnej kontroly následné finančné kontroly zamerané na správnosť a oprávnenosť použitia prostriedkov ESF a spolufinancovania ŠR v rámci národného projektu VII,

-	realizácia Národného projektu I bol predmetom auditu Európskej komisie v spolupráci s Riadiacim orgánom MPSVR SR zameraný na dodržiavanie smernice Európskej komisie č. 2001/438/ES ustanovujúcej podrobné pravidlá implementácie nariadenia Rady č. 99/1260/ES pokiaľ ide o systém riadenia kontroly pre pomoc poskytovanú v rámci štrukturálnych fondov. Kontrolou neboli zistené závažné nedostatky,

-	v rámci Národného projektu VIIA vykonal Riadiaci orgán MPSVR SR kontrolu žiadostí o platbu. Kontrolami neboli zistené závažné nedostatky.

Ministerstvo práce, sociálnych vecí a rodiny SR

	Odbor kontroly a štátneho dozoru ministerstva v roku 2006 v rámci svojej činnosti organizoval a vykonával v rozsahu pôsobnosti ministerstva následnú finančnú kontrolu v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/22004 Z. z. v platnom znení, predpisov a pravidiel ES a SR, ktoré upravujú oblasť štrukturálnych fondov, ako aj financovanie z verejných zdrojov.   

	Zabezpečovanie výkonu následnej finančnej kontroly bolo zamerané ďalej na dodržiavanie rozpočtovej disciplíny a účinného a efektívneho hospodárenia s verejnými prostriedkami štátneho rozpočtu vrátane prostriedkov Európskej únie, s orientáciou aj na čerpanie a použitie dotácií poskytnutých občianskym združeniam z rozpočtovej kapitoly ministerstva, v koordinácii a súčinnosti s Ministerstvom financií SR a Správami finančnej kontroly v SR.  

	Vo svojej činnosti odbor kontroly a štátneho dozoru ministerstva spolupracoval s vecne príslušnými útvarmi ministerstva, sekciou systému verejnej vnútornej finančnej kontroly Ministerstva financií SR, Najvyšším kontrolným úradom SR a sekciou kontroly Úradu vlády SR.    

	V roku 2006 boli vykonané tieto následné finančné kontroly:

-	prostriedkov štátneho rozpočtu z rozpočtovej kapitoly ministerstva poskytnutých „z lotérii“ v roku 2004 v subjekte SOCIALTRANSFORM, nezisková organizácia v likvidácii, Žehra,

-	prostriedkov štátneho rozpočtu z rozpočtovej kapitoly Ministerstva práce, sociálnych vecí a rodiny Slovenskej republiky v Združení vojnových poškodencov a invalidov Banská Bystrica,

-	prostriedkov štátneho rozpočtu z rozpočtovej kapitoly Ministerstva práce, sociálnych vecí a rodiny Slovenskej republiky v Občianskom združení Fórum osamelých matiek, Bratislava,

-	 prostriedkov štátneho rozpočtu z rozpočtovej kapitoly ministerstva v subjekte Únia nevidiacich a slabozrakých Slovenska, Bratislava,

-	uzatvárania zmlúv s firmou Falco Slovakia, s. r. o. Bratislava, Bottova 7 na Ministerstve práce, sociálnych vecí a rodiny SR, odbor hospodárskej správy,
-	uzatvárania zmlúv s firmou Euro Training, s. r. o. a NOVA Training, s. r. o. Bratislava v subjekte Ústredie práce, sociálnych vecí a rodiny Bratislava,

-	správnosti a oprávnenosti použitia verejných prostriedkov vyčlenených na Program iniciatívy spoločenstva EQUAL, technickú asistenciu limitovanú a technickú asistenciu nelimitovanú na ministerstve, riadiacom orgáne IS EQUAL a platobnej jednotke Európskeho sociálneho fondu,

-	kontrola ako minimálna 5 % vzorková kontrola štrukturálnych fondov na Ministerstve práce, sociálnych vecí a rodiny Slovenskej republiky – Riadiaci orgán JPD NUTS II Bratislava, Cieľ 3, Platobná jednotka ESF,

-	správnosti a oprávnenosti použitia finančných prostriedkov ESF a prostriedkov štátneho rozpočtu SR poskytnutých pre Národný projekt III – SOP Ľudské zdroje a JPD NUTS II Bratislava Cieľ 3,

-	prostriedkov štátneho rozpočtu z rozpočtovej kapitoly ministerstva – nepreukázanie použitia rozpočtových prostriedkov z roku 2004, čerpanie ktorých bolo povolené v nasledujúcom rozpočtovom roku, v subjekte Fond sociálneho rozvoja, Bratislava.

	V nadväznosti na základné východiská, priority a zameranie činnosti odboru kontroly a štátneho dozoru sa v roku 2006 v rámci koordinácie s Ministerstvom financií SR podieľal odbor kontroly a štátneho dozoru ministerstva na príprave a výkone 5 % vzorkovej kontroly prostriedkov Európskeho sociálneho fondu, organizovanej MF SR so zameraním na overenie uplatňovania a účinnosti riadiacich a kontrolných systémov, zodpovedajúcej dokumentácii na poskytnutie finančných prostriedkov, v súlade s ustanoveniami Spoločenstva a národnou legislatívou, vrátane spolufinancovania štátom.   

Na základe výsledkov kontrol kontrolované subjekty boli zaviazané prijať príslušné opatrenia, ktoré budú predmetom následnej kontroly. Vzhľadom na zistenia pri aplikácii zákona č. 523/2003 Z. z. týkajúcich sa metód a postupov procesov verejného obstarávania kontrolný orgán splnil povinnosť spolupráce s Úradom pre verejné obstarávanie a podal podnet v oblasti postupov pri verejnom obstarávaní. Ďalšie zistenia boli v oblasti nedodržania postupu stanoveného zákonom o finančnej kontrole a vnútornom audite pri výkone predbežne finančnej kontroly a zistené boli odchýlky od ustanovenia zákona o účtovníctve a zákona o rozpočtových pravidlách verejnej správy a porušenie pravidiel Koncepcie systému finančného riadenia štrukturálnych fondov schválených vládou SR.   

Najvyšší kontrolný úrad vykonal v roku 2006 na ministerstve kontrolu dodržiavania zásad programového rozpočtovania v roku 2005.Vo väzbe na zistenia kontroly boli prijaté opatrenia na odstránenie zistených nedostatkov.  

Inštitút pre výskum práce a rodiny 

	V roku 2006 bol zriaďovateľom uskutočnený následný audit zameraný na plnenie opatrení prijatých na odstránenie zistených skutočností a  odporúčaní z auditu vykonaného v roku 2005. Monitoring overenia funkčnosti a efektívnosti riadenia, nastavenia a overenia fungovania riadiacich a kontrolných mechanizmov,  hospodárenia organizácie a účtovníctva preukázal, že zistené rezervy v sledovaných oblastiach a prijatie určitých opatrení  pozitívne  ovplyvnili procesy hospodárenia a riadenia organizácie. 

Centrum vzdelávania MPSVR SR

V organizácii nebola vykonaná vonkajšia kontrola hospodárenia s prostriedkami ŠR.

1.8. Zhodnotenie majetkovej pozície kapitoly

	Účtovná hodnota majetku v rozpočtových organizáciách je v súvahe vykázaná v sume 12 951 107 tis. Sk, po korekcii  10 152 776 tis. Sk, z toho neobežný majetok v sume 7 129 009 tis. Sk, po korekcii 4 330 677 tis. Sk a obežný majetok v sume 5 822 099 tis. Sk. Objemovo najvýznamnejšie položky v oblasti  neobežného majetku predstavujú stavby (4 484 054 tis. Sk, po korekcii 3 208 400 tis. Sk), obstaranie dlhodobého hmotného majetku (440 248 tis. Sk), pozemky (273 258 tis. Sk), stroje, prístroje a zariadenia (1 200 105 tis. Sk, po korekcii 188 557 tis. Sk), softvér (390 369 tis. Sk, po korekcii 133 553 tis. Sk) a dopravné prostriedky (231 816 tis. Sk, po korekcii 56 513 tis. Sk).

Pohľadávky rozpočtových organizácií (bez pohľadávok vedených na podsúvahových účtoch) sú vykázané v sume 5 397 930 tis. Sk. 

Najväčší objem predstavujú pohľadávky Ústredia práce, sociálnych vecí a rodiny v sume 4 774 184 tis. Sk (vrátane pohľadávok na podsúvahových účtoch 4 892 523 tis. Sk), ktoré tvoria predovšetkým pohľadávky z aktívnej politiky zamestnanosti, aktívnej politiky trhu práce a aktívnych opatrení trhu práce (84,9 %), pohľadávky zo sociálnej oblasti (14,1 %) a pohľadávky z réžie (1 %). Pohľadávky po lehote splatnosti  predstavujú   97,9 % z celkového objemu  pohľadávok. V rámci tejto skupiny  pohľadávok  najvyšší počet pohľadávok sa vymáha výzvou na zaplatenie (29 835 pohľadávok), ďalej nasleduje vymáhanie formou exekučného konania (26 681 pohľadávok), podľa uzatvorených splátkových   kalendárov (9 145   pohľadávok)  a  v rámci  správneho konania je vymáhaných 8 253 pohľadávok. Pokiaľ ide o objem pohľadávok najväčší objem je vymáhaný v exekučnom konaní (33,0 %) v konkurznom konaní (31,0 %) a v exekučnom konaní (29,0 %) z celkového objemu  pohľadávok po lehote splatnosti. 

Platobná jednotka ESF vykázala pohľadávky s sume 324 198 tis. Sk, ktoré tvoria poskytnuté nevyúčtované zálohové platby konečným prijímateľom pomoci (280 907 tis. Sk) a pohľadávka voči Platobnému orgánu, ktorá nebola do 31.12.2006 uhradená (43 291 tis. Sk). Pohľadávky Fondu sociálneho rozvoja v sume 271 250 tis. Sk, z toho na projekty v rámci programu Rozvoj lokálnej infraštruktúry 94 459 tis. Sk, Komunitná sociálna práca 80 409 tis. Sk, Lokálne partnerstvá sociálnej inklúzie 5 771 tis. Sk a v rámci Národného projektu VI 90 611 tis. Sk, pozostávajú zo zálohových platieb konečným užívateľom, ktoré budú zúčtované po ukončení projektov. Pohľadávky Národného inšpektorátu práce v sume 26 889 tis. Sk tvoria prevažne pokuty. Inšpektoráty práce postupujú pri vymáhaní pokút podľa zákona o správnom konaní, pričom ak si účastník konania nesplnil v určenej lehote dobrovoľne povinnosť uhradiť pokutu uloženú rozhodnutím, ktoré je vykonateľné, inšpektorát práce ako správny orgán zabezpečuje vymáhanie právoplatne uložených pokút podľa zákona o súdnych exekútoroch a exekučnej činnosti. Pohľadávky ministerstva v sume 1 399 tis. Sk tvorí vyplatené náhradné výživné v zmysle zákona č. 245/2002 Z. z. o náhradnom výživnom a Fonde náhradného výživného, ktoré sa vymáha od povinných osôb.

	Záväzky rozpočtových organizácií boli vykázané v sume 490 276 tis. Sk, z toho najväčší objem predstavujú krátkodobé záväzky (458 629 tis. Sk), ďalej sú to dlhodobé záväzky (7 102 tis. Sk), ktoré tvoria záväzky zo sociálneho fondu a nevyfakturované dodávky (24 545 tis. Sk). Krátkodobé záväzky tvoria predovšetkým záväzky Ústredia a úradov práce, sociálnych vecí a rodiny (426 911 tis. Sk) prevažne z aktívnej politiky trhu práce.

1.9. Majetkové účasti štátu v obchodných spoločnostiach 
	 
Majetkové účasti štátu v tuzemských a v zahraničných spoločnostiach sa prostredníctvom kapitoly MPSVR SR nezabezpečujú. 

1.10. Príspevkové organizácie v pôsobnosti kapitoly

Príspevkové organizácie v pôsobnosti kapitoly MPSVR SR dosiahli celkové príjmy v sume 146 503 tis. Sk, z toho nedaňové príjmy v sume 87 088 tis. Sk a granty a transfery v sume 59 415 tis. Sk, a to  z činnosti vyplývajúcej zo zriaďovacích listín, z úrokov z vkladov, príjmy z náhrad z poistného plnenia, príjmy za služby a iné.

Výdavky príspevkových organizácií boli  čerpané v sume 190 617 tis. Sk, z toho bežné výdavky v sume 180 318 tis. Sk, kapitálové výdavky v sume 10 299 tis. Sk. Z uvedenej sumy prostriedky ŠR predstavujú 37 556 tis. Sk, z toho spolufinancovanie zo ŠR 5 946 tis. Sk, prostriedky EÚ 9 234 tis. Sk a iné zdroje 143 827 tis. Sk.

(tis. Sk)
Ukazovateľ	Schválený
rozpočet	Upravený
rozpočet	Skutočnosť
	Plnenie v %	
Inštitút pre výskum práce a rodiny					
- príjmy 	18 600	26 460	30 164	114,0	
- výdavky	18 600	26 460	27 765	104,9	
Centrum vzdelávania MPSVR SR					
- príjmy	20 731	20 878	35 918	172,0	
- výdavky	20 731	20 878	31 625	151,5	
Technická inšpekcia 					
- príjmy 	126 000	126 000	80 421	63,8	
- výdavky	126 000	126 000	131 227	104,1	
PO spolu					
- príjmy 	165 331	173 338	146 503	84,5	
- výdavky	165 331	173 338	190 617	110,0	

Účtovná hodnota majetku príspevkových organizácií je v súvahe vykázaná v sume 83 169 tis. Sk, po korekcii 57 333 tis. Sk, z toho neobežný majetok v sume 53 113 tis. Sk, po korekcii 27 277 tis. Sk a obežný majetok v sume 30 056 tis. Sk. Objemovo najvýznamnejšie položky v oblasti  neobežného majetku predstavujú stavby (39 415 tis. Sk, po korekcii 23 447 tis. Sk), stroje, prístroje a zariadenia (9 233 tis. Sk, po korekcii 2 006 tis. Sk), obstaranie dlhodobého hmotného majetku (661 tis. Sk), dopravné prostriedky (2 157 tis. Sk, po korekcii 577 tis. Sk), pozemky (249 tis. Sk) a softvér (618 tis. Sk, po korekcii 326 tis. Sk).

Pohľadávky príspevkových organizácií boli vykázané v sume 3 652 tis. Sk. Najvyšší podiel na pohľadávkach majú odberatelia za nezaplatené faktúry (3 597 tis. Sk), a to prevažne nezaplatené faktúry za inzerciu z roku 2003 najmä za bývalý Výskumný ústav bezpečnosti práce, poskytnuté preddavky za spoluriešenie a publikáciu, pohľadávky voči realizovaným projektom ESF, ktoré sú zapríčinené meškaním zálohových platieb zo strany orgánov ESF.

Záväzky príspevkových organizácií predstavujú 12 096 tis. Sk, z toho najväčší objem predstavujú krátkodobé záväzky (11 854 tis. Sk), ďalej sú to dlhodobé záväzky (106 tis. Sk), ktoré tvoria záväzky zo sociálneho fondu a prechodné účty pasívne (136 tis. Sk). Tvoria ich nezaplatené faktúry za publikácie, ubytovanie na služobnej ceste, služby požiarnej ochrany a mobil, záväzky súvisiace s riešením mimorozpočtového tvíningového projektu a realizáciou projektov ESF.

1.11. Záver

V Návrhu záverečného účtu za rok 2006 sú hodnotené výsledky finančného hospodárenia kapitoly 22 - Ministerstvo práce, sociálnych vecí a rodiny SR. Dokumentuje celoročný vývoj čerpania prostriedkov kapitoly. Vykonanými rozpočtovými opatreniami a hospodárnym vynakladaním rozpočtových prostriedkov sa zabezpečila realizácia rozhodujúcich úloh kapitoly MPSVR SR v súlade so záväzkami vyplývajúcimi z právnych noriem pre oblasť sociálnej politiky a služieb zamestnanosti pri dodržaní záväzných ukazovateľov štátneho rozpočtu SR na rok 2006.

Plnenie príjmov a čerpanie rozpočtových prostriedkov bolo pravidelne hodnotené. Mesačné informácie a štvrťročné správy boli predmetom rokovania porady vedenia Ministerstva práce, sociálnych vecí a rodiny SR. Predkladané boli Ministerstvu financií SR a Najvyššiemu kontrolnému úradu SR.

2. Tabuľková časť